הוועדה המיוחדת לפניות הציבור, כנסת 20, פרוטוקול מספר 45, 2016-03-01 13:00

ישראל אייכלר: ברוכים הבאים לישיבה של הוועדה לפניות הציבור בנושא התנהלות חברת דן בדרום תחבורה בע"מ.

ישראל אייכלר: מדובר בחברה חדשה שעכשיו נכנסה לפעולה, ממש בחודש האחרון.

ישראל אייכלר: יש חברה שהחליפה את אגד תחבורה והיא עושה את העבודות.

ישראל אייכלר: מדובר ב-500 עובדים, 300 אוטובוסים, 130 קווי תחבורה ביישובי צפון הנגב, אני לא אמנה את כל הערים פה, במשך הדיון זה יעלה, 160 יישובים שאמורים לקבל שירות מחברת דן בדרום.

ישראל אייכלר: לפי התלונות שהגיעו אלינו ההיערכות לפעילות הייתה גרועה מאוד, אוטובוסים לא נכנסים לתוך היישובים, נהגים לא מודעים למסלולי הקו, השילוט בתחנות אינו ברור, הקווים לא מגיעים ליעדם בזמן, התלונה על יחס מזלזל של נהגים, זה אגב בכל התלונות שיש בכל החברות, מכשירי תיקוף שאינם תקינים בחברה חדשה, האוטובוסים צריכים להיות חדשים, אני חשבתי.

ישראל אייכלר: ההתייחסות של משרד התחבורה היא, לפי מה שקיבלנו, שמדובר בחברה חדשה שנמצאת בחיתוליה ויש קשיים ראשוניים.

ישראל אייכלר: אנחנו רוצים לפתוח קודם כל בברכות לחבר הכנסת ילין ולחבר הכנסת דב חנין, שהוא יושב ראש ועדת המשנה של ועדת הכלכלה לענייני תחבורה ציבורית - - -

דרור גנון: אתה הקמת אותה בקדנציה הקודמת.

ישראל אייכלר: נכון.

דב חנין: יש המשכיות בכנסת.

ישראל אייכלר: הוועדה לפניות הציבור והתחבורה הציבורית זה כמעט לשון נופל על לשון.

חיים ילין: אם לא הייתה תחבורה ציבורית כנראה לא הייתה פרנסה פה.

דרור גנון: האמת שאני פה כל יום לפחות פעם אחת.

ישראל אייכלר: וזה שדרור נמצא פה גם אתמול וגם היום מראה כמה אחריות כבדה מוטלת עליו.

דרור גנון: פשוט משרד התחבורה עושה.

דרור גנון: התחבורה הציבורית קורית, אז יש פה כל הזמן דיונים.

ישראל אייכלר: נכון, ויש לי תמיד תחושה שהתפקיד שלי להגיד את הבעיות והתפקיד של דרור הוא להגיד את ההישגים ושניהם נכונים.

ישראל אייכלר: אני רוצה שדרור יתחיל לדבר על הבעיות ואני על ההישגים, כי פה יש באמת בעיה שאפשר להשיב עליה בתשובה אחת, חברה חדשה.

ישראל אייכלר: בממשלות אומרים 'הממשלה הקודמת אשמה'.

ישראל אייכלר: בכל הבעיות של המדינה, כל פעם שיש ממשלה חדשה אומרים 'זו הממשלה הקודמת'.

חיים ילין: לדעתי בן גוריון עשה לנו בעיה קשה מאוד.

חיים ילין: בואו נאשים גם את אלה שלא נמצאים פה, למה רק את אלה - - -

ישראל אייכלר: אז אנחנו באמת רוצים להיות מאוד קונסטרוקטיביים ולפתור את הבעיה.

ישראל אייכלר: בדרך כלל אנחנו נוהגים לתת את רשות הדיבור הראשונית לפונים, יש לנו פונה אחת - - -

שלומית אבינח: לא, יש הרבה פונים.

ישראל אייכלר: למה הם לא מופיעים ברשימה?

ישראל אייכלר: היו פניות בכתב?

שלומית אבינח: היו הרבה פניות.

ישראל אייכלר: המנהלת מנהלת את זה במקצועיות.

ישראל אייכלר: אנחנו נתחיל משיר קמחי, אגודת הסטודנטים.

ישראל אייכלר: נעשה פונה וחבר כנסת.

ישראל אייכלר: שיר קמחי, בבקשה.

שיר קמחי: שלום.

שיר קמחי: שמי שיר, אני מאגודת הסטודנטים במכללת ספיר.

שיר קמחי: אנחנו התחלנו סמסטר חדש לפני שבועיים, ביחד עם הסמסטר כמובן שהתגברו אצלנו הבעיות.

שיר קמחי: ספציפית אני מדברת כרגע על התחנות של מכללת ספיר, בין אם זה אומר שאין שילוט של מספרי קווים, אין מסלולים, לא ידוע איזה קווים עוברים בתחנות.

שיר קמחי: סטודנטים לא מגיעים למכללה בזמן.

שיר קמחי: רק כדי לסבר את האוזן, שלושה חיסורים במכללה זה קורס חוזר.

שיר קמחי: כל איחור, גם אם זה בדקה זה חצי חיסור.

שיר קמחי: זאת אומרת שש פעמים סטודנט מאחר לשיעור הוא צריך לעשות את הקורס מחדש.

שיר קמחי: כמובן שהמכללה משתדלת להתחשב בזה, אבל זה לא משהו שאפשר לעשות אותו על בסיס קבוע.

שיר קמחי: זאת אומרת שתי התחנות האלה שנמצאות, סטודנטים מחכים בין חצי שעה לשעתיים לאוטובוס, בין אם זה להגיע למכללה ובין אם זה לצאת מהמכללה.

שיר קמחי: אם נמצאים מחוץ למכללה, הנסיעה לכיוון הרכבת, קו שאמור לעבוד, קו 10, אין לו שעות, לא ידוע מתי הוא יגיע, אנשים מחכים שעה וזאת נסיעה של הכי הרבה ארבע דקות, זאת לא נסיעה בכלל ארוכה.

שיר קמחי: אתמול קיבלתי פנייה מראש מחלקה אצלנו שגם חיכה שעה וחצי לאוטובוס.

שיר קמחי: זאת אומרת הבעיות העיקריות אצלנו הן דבר ראשון שאין שום מידע, אנחנו לא יודעים איזה קווים עוברים, אנחנו לא יודעים באיזה שעות הם עוברים, אנחנו לא יודעים איזה מסלול הם עושים.

שיר קמחי: אנחנו נמצאים באיזה שהיא אי ודאות מאוד מאוד גדולה.

שיר קמחי: אנחנו כן רוצים לדעת, גם אם כרגע זה משהו זמני והוא לא משהו שידוע והתחבורה הציבורית עדיין לא חתמה על המסלולים והשעות, אבל יש משהו זמני שכרגע מתנהל וקורה ואנחנו לא יודעים עליו.

ישראל אייכלר: הטענה שלא קבעו בכלל זמנים ומועדי יציאה?

שיר קמחי: לא.

שיר קמחי: יש שתי אפליקציות מוב-איט ו - - -

ישראל אייכלר: אני אבקש הקשבה של הגורמים.

ישראל אייכלר: רבותיי, אתם צריכים להקשיב, צריך לפתור את הבעיה הזאת.

שיר קמחי: יש שתי אפליקציות של מוב-איט ואיפה בוס שאמורות להגיד על התחבורה הציבורית, הן לא תואמות, לא למה שכתוב באתר של דן ולא לאוטובוסים בפועל.

שיר קמחי: הקווים שכתובים באתר של דן בדרום כרגע לא פועלים לפי מה שכתוב וחוסר הידע הזה והמצב שסטודנט מאחר למבחן, לא רק לשיעורים, למבחנים, אנחנו עוד במועדי ג' ו-ב', ואתה מגיע למצב שאין לך מה לעשות ואתה לא יודע אם תגיע בכלל.

שיר קמחי: המצב של אי הוודאות הזה והמצב של העמימות זה לא מצב סטנדרטי, זה לא צריך לקרות.

שיר קמחי: אנחנו נמצאים במקום שהוא לא מרכזי, אנחנו לא בתל אביב, אין לנו הרבה תחבורה ציבורית, הרבה חברות שעובדות באזור.

ישראל אייכלר: הדברים שלך מאוד משמעותיים, אני רוצה לשאול את דרור שאלת הבהרה ממש לשנייה.

ישראל אייכלר: יכול להיות שהחברה יצאה לפועל בלי שיהיו מועדי יציאה ברורים ממכללת ספיר וכניסה והגעה?

דרור גנון: לא.

ישראל אייכלר: זאת אומרת יש זמנים.

דרור גנון: יש, יש גם באינטרנט.

שיר קמחי: אבל הם לא תואמים את מה ש - - -

דרור גנון: שנייה, תעשו סדר.

דרור גנון: ההפעלה של החברה הייתה לפני שהתחיל הסמסטר.

דרור גנון: ההסברה שהייתה הייתה למקומות שהוא התחיל לפעול לפני הסמסטר.

דרור גנון: הסמסטר התחיל לפעול אחרי ההפעלה, זה היה נדמה לי בתחילת השבוע - - -

שיר קמחי: בשבוע שעבר, ביום ראשון.

ישראל אייכלר: ולא פרסמו את המועדים?

נורית בראור: אם אין מידע בתחנות אז אין - - -

ישראל אייכלר: אני שאלתי את דרור, הוא הממונה על זה.

דרור גנון: קודם כל המידע מפורסם באינטרנט והוא גם - - -

נורית בראור: המידע באינטרנט לא נכון.

דרור גנון: מה זה הוא לא נכון?

שיר קמחי: תראה, אני מגיעה למכללה כל בוקר בשבע וחצי - - -

קריאה: סליחה, אני רוצה להגיב.

ישראל אייכלר: לא עכשיו, נעשה דיון, כולכם תדברו, רק שאלתי שאלת הבהרה.

ישראל אייכלר: לפי הדברים, אם שמעת מה שאמרה שיר, יש אפליקציות שזה לא מופיע שם.

נורית בראור: זה לא עובד.

שיר קמחי: זה מופיע לא בזמנים - - -

דרור גנון: זה מופיע באפליקציות, אנחנו מפרסמים את הקובץ של הרישוי כל יום, מוב איט מושך אותו, כל האפליקציות מושכות אותו וזה מה שיש ברישיון.

דרור גנון: אם בפועל יש שינוי בין הביצוע של המפעיל בשטח לעומת מה שהוא אמור לבצע ברישיון זה סיפור אחר.

דרור גנון: אלה שני דברים אחרים, אבל המועדים קבועים - - -

שיר קמחי: אבל פה בדיוק הבעיה, כי האוטובוסים שנוסעים בפועל לא - - -

דרור גנון: בסדר, אוקיי, יכול להיות שיש - - - אלה שני דברים שונים.

ישראל אייכלר: אני רק רציתי לדעת אם עשו מועדים מלכתחילה.

ישראל אייכלר: עשו מועדים, עכשיו השאלה של ביצוע.

ישראל אייכלר: על הביצוע נדבר בהמשך.

עמי גל און: רק חידוד קטן פה.

עמי גל און: לא פורסמו לוחות הזמנים טרם ההפעלה, נקודה.

עמי גל און: זה צריך להיות ברור.

ישראל אייכלר: אתה מדבר בכללי?

עמי גל און: בכללי, בכל האזור.

נורית בראור: כן, זה מה שניסיתי לומר.

נורית בראור: בכללי.

נורית בראור: וגם זה לוקה בחסר, למה?

נורית בראור: התחנה, נגיד לדוגמה יוצאים משכונה אחת מגיע לשכונה איקס, זה כתוב הפוך.

נורית בראור: ואין מסלולים בכלל ואין גם תוואי של נסיעות.

נורית בראור: אבל אני אדבר בזמן שלי.

ישראל אייכלר: טוב.

ישראל אייכלר: אני רוצה לשמוע את דעתו של חבר הכנסת ילין לכל העניין הזה.

ישראל אייכלר: בבקשה.

חיים ילין: כבוד היושב ראש, תודה רבה על הדיון.

חיים ילין: זה, שוב, דיון שהוא מאוד חשוב, בסוף אפשר לחוקק הרבה חוקים טובים, בסופו של דבר זו לא חקיקה של חוק, מה שאנחנו דנים פה כרגע.

חיים ילין: אני רוצה לחלק את הדיון לשני חלקים, החלק הראשון משרד התחבורה, ונמצא גם דרור.

חיים ילין: אני חושב שמה שמשרד התחבורה עשה מבחינה תפיסתית זו כמעט מהפכה.

חיים ילין: לפני שלוש שנים וחצי הם ישבו עם כל ראשי הרשויות וראשי ערים, כשהם ידעו שהמכרז הולך להיגמר וצריך לצאת למכרז חדש, והם בנו מכרז, כולו לפי המסלולים של ראשי המועצות וראשי הערים, בדיוק איפה שהיה צריך, איפה שחסר.

חיים ילין: לדוגמה, דוגמה הכי פשוטה, אחרי ההתנתקות היו קווים ממערב הנגב לבאר שבע, נגמרו, אין.

חיים ילין: מ-2005 עד עכשיו לא היה אוטובוס אחד לבאר שבע, לא היה אוטובוס אחד לירושלים.

חיים ילין: מי שרצה לנסוע היה צריך לקחת שני אוטובוסים, להתפלל שכולם יגיעו בזמן ובסופו של דבר להגיע.

חיים ילין: המכרז, או התעדוף שנעשה בצורה מאוד מדויקת, היה צריך לפתור את כל הבעיות.

חיים ילין: ואז אנחנו מגיעים למכרז.

חיים ילין: דרך אגב, המכרז נדחה בכמה חודשים טובים כי הוא לא היה מוכן ונתנו לחברה עוד זמן להתארגן.

נורית בראור: נכון, תשעה חודשים היה להם זמן.

חיים ילין: אני אגיד לך משהו.

חיים ילין: בוועדות רק לחברי כנסת מותר להתפרץ, אבל כנראה שהיושב ראש אוהב אותך, אז - - -

נורית בראור: אז במטותא, אני מתנצלת, אני אלמד את שפת הדיבור.

נורית בראור: אני כזאת כמו ג'ינג'ית קופצנית, אבל אני מדברת מעמקי נשמתי.

נורית בראור: אני ממש מתנצלת.

חיים ילין: אני איתך.

ישראל אייכלר: את צריכה לזכור, חבר הכנסת ילין הוא מארגנטינה, נכון?

ישראל אייכלר: היה פה איזה רופא ארגנטינאי שהוא נורא התרעם על משהו, אז אמרתי לו 'למה ציפית?' אז הוא אומר לי, 'סלח לי, אני לא נולדתי בארץ, אני נולדתי בארגנטינה, שם כן מתייחסים'.

נורית בראור: אני נולדתי בשדרות.

חיים ילין: בסופו של דבר יצאו למכרז וידעו את היום שצריכים לצאת ואז התופעה שאנחנו נראה היא תופעה כזו, שעות הן לא שעות, אין פרסום ואין מידע לציבור, שתיים, דן קיבלו החלטה, אין לי מושג מאיפה, שהם גם לא נכנסים לתוך היישובים.

חיים ילין: השאירו את כולם על העורק הראשי.

חיים ילין: העורק הראשי במערב הנגב זה 232, השאירו את כולם בחוץ.

חיים ילין: זה לא עניין אף אחד.

חיים ילין: אני רואה אנשים נכים, זקנים, ילדים, הרי מי נוסע בסופו של דבר, בינינו, באוטובוס?

חיים ילין: רוב האוכלוסייה היא אוכלוסייה שזקוקה, אין מה לעשות, ומשאירים אותם בכביש והם צריכים ללכת.

חיים ילין: הכניסות עד מרכז יישוב, מושב, קיבוץ, שזה כל האזור שלנו, זה נע הכי קרובים זה 800-900 מטר, הכי רחוקים מגיע ל-2.5 קילומטרים.

עמי גל און: ואין שביל להולכי רגל.

חיים ילין: לא, ללא שביל להולכי רגל.

חיים ילין: אני מדבר פה על הקטע הבטיחותי, שבנס, לפחות לא הגיע לאוזניים שלי, כי אם זה היה הדיון הזה היה מתקיים הרבה לפני זה.

חיים ילין: בנס לא קרה שום דבר.

חיים ילין: ואנחנו רואים גם תופעה נדירה, קלנועיות יוצאות בלילה או לפנות בוקר, באים לאסוף את האנשים מהתחנות באמצע הכביש.

חיים ילין: זה אסור שיקרה פה.

חיים ילין: הנושא האחרון שאני רוצה לדבר עליו, שמה שמגיע לשר, ואני מכיר את זה, דרור, אני עם ישראל גם חבר ואני כל יום, שני, שלישי, רביעי שאני פוגש אותו בכנסת, הוא שואל אותי מה המצב, אני אומר לו 'על הפנים' והדיווח שהוא מקבל זה שהכול בסדר.

חיים ילין: זה מוציא אותי מהכלים, כי ברגע שהשר מקבל שהכול בסדר, אין בעיות - - - אני מכיר מה זה ניהול, אני בא מתחום הניהול, כששר מסתכל בצורה אסטרטגית על הכול הוא יכול להיות מאוד מרוצה.

חיים ילין: כי מלמעלה, הוא הכפיל את הקווים, הוא שם כסף, הוא בעד, הוא באמת עובד למען הציבור ולמען התחבורה הציבורית, ברמה האסטרטגית יכול להיות שהכול טוב, החוברת הזאת מדהימה, אבל כשאתה נכנס פנימה, לדקויות של אנשים שנמצאים פה, דיון כזה מתקיים בגלל שאנשים סובלים, בגלל שמה שהבטיחו להם לא מתקיים.

חיים ילין: בסוף זה חוזר.

חיים ילין: איך ישראל אמר לי?

חיים ילין: 'אבל אל תעשו מזה עניין', אמרתי לו 'אני לא עושה מזה עניין, זאת המציאות בפועל.

חיים ילין: אתה צריך לדעת שזאת המציאות'.

חיים ילין: דרור, באמת אני אומר לך את זה עכשיו, אפשר לבוא ולהגיד שיש שיפור אדיר מבחינת הקווים ומבחינת התפיסה, ואני אומר לך, הבנייה של משרד התחבורה, ואני במילה הטובה, כי צריך לתת, במה שקרה מהמכרז עד המכרז זה להוריד את הכובע, אני אומר את זה היום כשאני נמצא בכנסת, אני חושב שזה הישגים בלתי רגילים של המשרד וישראל שנמצא שם, כשאני בא ומתרגם את זה לפועל אז אתה רואה שיש פניות הציבור וזה לא סתם.

חיים ילין: מה שאני מבקש זה שני דברים.

חיים ילין: קודם כל שנסת

חיים ילין: כל בבקשה לא ברמה האסטרטגית, שנסתכל ברמה הפרטנית, שהם לא נכנסים ליישובים, שהקווים הם לא קווים.

חיים ילין: לא יכול להיות שיש זלזול כזה בציבור.

חיים ילין: ממש לא יעלה על הדעת.

ישראל אייכלר: עכשיו אני אבקש מגדי ירקוני, ממועצה אזורית אשכול, בבקשה.

גדי ירקוני: שלום, כבוד היושב ראש, חברי כנסת וכל החברים שפה.

גדי ירקוני: אני חושב שמה שחיים הציג פה מצב, שהתחיל לפני כמה שנים, אני חייב להגיד שאני לא מכיר ואני לא יכול לתת עליו את הדעת, אם מגיע לו שבחים או כשלים, אבל מה שקרה מיום שישי, מהיום שדן דרום עלו לאוויר, מבחינת מועצה אזורית אשכול זה היה קטסטרופה, כאוס אחד גדול.

גדי ירקוני: נפגשתי גם עם יורי, גם עם דרור כל יום הייתי בטלפון, פעם ראשונה שאני רואה את פניו, אבל את הקול אני מכיר.

גדי ירקוני: בשבועיים הראשונים אני אמרתי לחברת דן שהם צריכים לשלם לי את המשכורת, מה שהתעסקתי זה אך ורק עם הנושאים של דן בדרום.

גדי ירקוני: לא היה דבר אחד שאפשר להגיד שהוא היה טוב.

גדי ירקוני: אני מצטער להגיד את זה.

גדי ירקוני: מה שהם הראו לנו לפני הכניסה לעבודה, הם באו, עשו לנו מצגת, איך כל הקווים מתחברים אחד עם השני, הוסיפו קווים.

גדי ירקוני: בין מה שהם הראו ובין מה שהיה בפועל לא היה כלום.

גדי ירקוני: זה הלך והשתפר קצת, אבל, חבר'ה, מה שחיים אמר פה, זה הדברים העיקריים.

גדי ירקוני: אם אוטובוס שהיה בשמונה, והוא הכי חשוב לאנשים להגיע לעבודה, ביטלו אותו או שינו לו את הזמנים, לאנשים אצלנו אין איך להגיע למקום העבודה שלהם.

גדי ירקוני: אם יש אוטובוס בתשע, אבל אין מי שיביא את האנשים לאוטובוס בתשע מהיישובים שלהם, אז האוטובוס בתשע לא שווה שום דבר.

גדי ירקוני: אין כמעט דבר שמתחבר עם דבר, נהגים לא יודעים איפה לעצור, נהגים לא יודעים מאיפה הם באים.

גדי ירקוני: אני דיברתי גם עם יורי וגם עם דרור בנושא הזה וגם עם מנכ"ל דן.

גדי ירקוני: אני לא יודע איך התארגנו לזה, אבל מה שיצא מזה, אני מצטער, אלה אנשים יקרים שאני מדבר איתם, זה מחדל.

גדי ירקוני: אנשים אצלנו עד היום - - -

ישראל אייכלר: המועצה לא הייתה שותפה לכל הדברים?

גדי ירקוני: המועצה הייתה שותפה, מה שהראו לנו שהכול מסודר, שהכול טוב, ושהוסיפו לנו קווים ולא תהיה בעיה עם הקווים שיוצאים מהיישובים לבין הקווים שהולכים לנסוע לתל אביב, ירושלים ובאר שבע.

גדי ירקוני: חלק מהקווים האלה בכלל לא היו.

גדי ירקוני: פתאום יישובים בחלוציות, שקרובים למצרים, אין אוטובוס, אנשים לא יכולים לנסוע בבוקר.

גדי ירקוני: לקח זמן לתקן את זה.

גדי ירקוני: עד היום יש תקלות.

גדי ירקוני: אני ממש מצטער להגיד.

גדי ירקוני: אני גם באתי מניהול, כמו חיים, כזה דבר להעלות לאוויר.

גדי ירקוני: מי שמבין מה זה תחבורה ציבורית במקום כמו מועצה אזורית אשכול, מי שנוסע בתחבורה הציבורית זה לא אנשים כמוני, שיש להם אוטו, אלה אנשים שיותר קשה להם, שהם יותר מוגבלים.

גדי ירקוני: אז גם את כל הדברים האחרים וגם שאין להם איך להגיע למקום העבודה, או לבדיקות רפואיות.

גדי ירקוני: גם עד היום זה לא מסודר, גם כל התוספות.

גדי ירקוני: כבוד היושב ראש, יש פה דף, רק דוגמה שתהיה לכם מה קורה ומזה צריכים להתחיל ולראות ולבנות את הכול מחדש, להתחיל לתת לנהגים הדרכות כמו שצריך.

גדי ירקוני: לא יכול להיות שיש יישובים כמו - - -

ישראל אייכלר: תן לי להקשות עליך, פה אתה מדבר על לוח הזמנים.

ישראל אייכלר: לוח הזמנים זה הדבר הראשון שהוא תיאם איתך, לא?

ישראל אייכלר: איתך או עם המועצה - - -

גדי ירקוני: אל"ף, הם אמרו שיש ולא היו תיאומים.

גדי ירקוני: מה שהם אמרו לא - - -

דרור גנון: אני דיברתי.

דרור גנון: גדי, אולי לא איתך אישית, עוד לפני שהגעת.

דרור גנון: התיאומים נעשו, יש סיכומי דיונים מסודרים, זאת הייתה בקשתכם.

דרור גנון: אבל כל דבר ניתן לתיקון.

דרור גנון: חבל, אני לא אכנס לזה.

דרור גנון: זה משהו שמתועד גם.

דרור גנון: בדקתי את זה.

גדי ירקוני: דרור, אתה יודע שדיברתי איתך, וגם מה שחיים אמר, פתאום הכול בסדר, יורי יודע שהדברים לא בסדר עדיין.

ישראל אייכלר: לא, בביצוע, הסכמנו, גם דרור הסכים שבביצוע יש בעיה.

ישראל אייכלר: אם בלוח הזמנים יש בעיה - - -

דרור גנון: לוח זמנים זה הכי קל לתקן.

גדי ירקוני: אני אתן לך את הדף הזה.

גדי ירקוני: במדויק מה שאמרו לי.

גדי ירקוני: לא מה שהעלו לאוויר זה מה שסגרו עם האנשים.

ישראל אייכלר: עכשיו חבר הכנסת דב חנין, שהוא גם יושב ראש ועדת המשנה לתחבורה ציבורית.

ישראל אייכלר: בבקשה.

דב חנין: תודה לך, אדוני היושב ראש, אני מאוד מודה לך וגם שמח שאתה מקיים דיון בנושא הזה.

דב חנין: אני אשמח שכל ועדות הכנסת יעסקו בתחבורה ציבורית, אולי אנחנו נצליח להזיז ביחד את התחבורה הציבורית.

חיים ילין: זה היום הבינלאומי של העובד הסוציאלי.

דב חנין: לא, אולי גם העובדים הסוציאליים יעסקו בתחבורה ציבורית ואז התחבורה הציבורית תזוז.

דב חנין: אני רוצה להקדים ולומר - - -

ישראל אייכלר: יש גם נושאים סוציאליים בוועדה שלנו - - -

דב חנין: בהחלט.

ישראל אייכלר: אנחנו עוסקים הרבה יותר בנושאים הסוציאליים מאשר התחבורה הציבורית, אבל בעיניי זה עניין סוציאלי לחלוטין.

דב חנין: לגמרי.

דב חנין: תחבורה ציבורית היא נושא חברתי ראשון במעלה.

דב חנין: אני רוצה להקדים ולומר, לפני שאני אכנס לגוף הנושא, שהאנשים שנמצאים פה מסביב לשולחן הם אנשים מאוד טובים.

דב חנין: את דרור אני מכיר כאיש מקצוע מצוין, מאוד מאוד מסור לעניין ואני מאוד מעריך את הפעילות שלו.

דב חנין: אני אומר את זה לפני הביקורת שאני רוצה לבקר את משרד התחבורה, כי אני חושב שבאמת ראוי להגיד את שבחך בפניך כי מגיע לך.

דב חנין: אני יודע איזה פעילות, אדוני היושב ראש, נעשית במשרד התחבורה בענייני תחבורה ציבורית ואני מאוד מעריך את הפעילות הזאת שנעשית.

דב חנין: אבל אני חייב לומר לכם, כמי שמקבל הרבה תלונות בענייני תחבורה ציבורית, אני מתקשה לזכור בשנה האחרונה מקרה של גל כזה אדיר של תלונות בכל כך הרבה נושאים כמו בפרשה הזו.

דב חנין: אני מנסה לחשוב באיזה נושא לא קיבלתי, באיזה תחום לא קיבלתי תלונות בנושאים של התפעול של האוטובוסים באזור הנגב המערבי.

דב חנין: זה מתחיל בשאלת התפעול של האוטובוסים, טענות שהנהגים בעצמם לא מכירים את המסלולים.

דב חנין: זו טענה מדהימה.

דב חנין: לנהג, לא עשו לו חזרה על המסלול?

דב חנין: לא יודע.

דב חנין: איחורים מאוד גדולים, אין קשר בכלל בין לוחות הזמנים המתוכננים, אולי עבדו עם המועצות, אבל בפועל זה עובד בזמנים אחרים.

דב חנין: אנשים מחכים הרבה זמן ושום דבר לא מגיע.

דב חנין: נהגים כבר מגיעים לתחנה, אז הם מדלגים על התחנה, לא עוצרים, אנשים מתוסכלים, אחרי שהם כבר המתינו האוטובוס לא עוצר להם.

דב חנין: יש בעיה עצומה של מידע.

דב חנין: מה שאת, גברתי, תיארת זו מציאות מזעזעת.

דב חנין: אנשים נמצאים בעולם של חוסר ידע מוחלט.

דב חנין: לא יודעים איזה מסלולים, איפה הם נמצאים, איפה התחנות, מה לוחות הזמנים.

דב חנין: כאילו שזרקו את האנשים למציאות חדשה ועכשיו תשחו לכם בים הסוער.

דב חנין: היו אמורות להיות דיילות, אני מבין שהיו מעט מאוד דיילות ומעט אנשים קיבלו הסברים.

דב חנין: מרכז מידע, היה מרכז - - -

חיים ילין: זה המקום היחידי במדינת ישראל שליד כל תחנה יש גם מיגונית, זאת אומרת הדיילות גם יכלו - - -

קריאה: אין לנו מיגוניות.

דב חנין: אתם בוודאי תוסיפו, אני רק מדבר על התלונות שאני קיבלתי.

דב חנין: אם יש לכם תלונות נוספות בוודאי נרצה לשמוע אותן.

ישראל אייכלר: יש לי שאלה אליך, כיושב ראש הוועדה לתחבורה ציבורית.

ישראל אייכלר: הרי אנחנו מקבלים תלונות כל יום מכל הארץ על נושאים של נהגים וכל זה, האם אתה מזהה פה כשל שנובע מזה שזו חברה חדשה או שאתה רואה פה איזה כשל יותר בסיסי בכל המבנה של מה - - -

דב חנין: אני מיד אגיע לשאלה שלך, שהיא שאלה מאוד חשובה, אני רק רוצה לסיים את עניין התלונות.

דב חנין: אין מידע על התחנות.

דב חנין: זאת אומרת בן אדם כבר מגיע לתחנה, הוא אמור לקבל איזה מידע בסיסי, איפה ומה, אין את המידע הזה.

דב חנין: השילוט לא רלוונטי לעניין המידע, הוא לא תמיד נותן את המידע האמיתי.

דב חנין: אנחנו, לפחות בגוש דן, משתמשים הרבה באפליקציות של התחבורה הציבורית, מסתבר שהאפליקציות גם לא נותנות מענה, אז גם זה לא עובד.

דב חנין: יש שאלות של תכנון.

דב חנין: אנשים מתלוננים, אני אומר את זה, אני לא יודע, אני לא נמצא שם בשטח ואני לא מכיר, אבל אנשים טוענים שגם התכנון לקוי במובן הזה שביטלו להם תחנות שהם היו צריכים, הקווים שאנשים השתמשו בהם נעלמו.

דב חנין: עכשיו, תמיד, בכל רפורמה שעושים תמיד יש בשוליים אנשים שביטלו להם את התחנה ויכול להיות שזה בסדר שביטלו, כאשר כמות התלונות היא גדולה ובכל זאת, עם כל הכבוד, ידידי חיים, זה לא אזור עם מיליוני תושבים, כמה אנשים כבר יש שם - - -

חיים ילין: 50,000 תושבים.

דב חנין: 50,000 תושבים ו-50,000 תלונות בערך, אז סימן שיש בעיה.

דב חנין: לא 50,000, אבל יש הרבה תלונות.

דב חנין: אז שאלת התכנון היא שאלה מאוד פתוחה, לפי הבנתי.

דב חנין: יש אנשים שטוענים שבכלל המקום שלהם נותן מתחבורה ציבורית בעקבות השינוי שנעשה וזה דבר שהוא כשלעצמו חמור.

דב חנין: עכשיו אני רוצה לחזור לשאלה שאתה העלית, אדוני היושב ראש.

דב חנין: הרי אנחנו יודעים שבמשרד התחבורה, הזכרתי פה את דרור, אבל יחד איתו עובדים עוד אנשים מצוינים, הם פעילים בנושא ועובדים מאוד מאוד קשה, הפעילות היא טובה וכולנו מעריכים אותה.

דב חנין: איך זה יכול להיות שהפעילות היא כזאת והתוצאות הן אחרות?

דב חנין: זה מזכיר לי, תרשה לי, אדוני היושב ראש, לספר סיפור על העיר חלם.

דב חנין: בעיר חלם השמש היה זקן, הוא היה צריך לדפוק על החלונות של היהודים להעיר אותם לסליחות, אבל הוא כבר היה זקן, הוא אמר 'אני לא יכול להגיע לתריסים ולדפוק על התריסים של כל היהודים, להעיר אותם לסליחות', אז מה עושים?

דב חנין: נמנו חברי חלם והחליטו להוריד את כל התריסים, לאסוף אותם במקום אחד, השמש ידפוק על התריסים ביחד ויבוא לציון גואל.

דב חנין: עכשיו אני אומר, משהו פה במערכת באופן בסיסי לא עבד.

דב חנין: האם חברת דן לא הבינה שיש לה פרויקט פה ושהיא צריכה להתייחס אליו ברצינות?

דב חנין: אולי.

דב חנין: האם אולי משרד התחבורה לא ביצע בקרה על התהליכים, אולי לא וידאו במשרד התחבורה, בכל זאת נכנסת חברה חדשה, היא לא מבינה שהיא צריכה לעשות חזרות עם הנהגים, שצריכים לעשות ניסוי.

דב חנין: אני יודע שבכל מערכת גדולה עושים פיילוט, מנסים, לראות את זה, שבוע, שבועיים, לראות איך זה עובד, אולי לא עובד, אולי צריך לתקן.

דב חנין: יכול להיות שנעשה.

דב חנין: משהו בעולם התוצאות לא עבד פה באופן יסודי.

ישראל אייכלר: אז אם קרה, אפשר לתקן עדיין.

דב חנין: בוודאי.

דב חנין: אנחנו נשמע בוודאי ממשרד התחבורה תשובות, אבל הפנייה שלי אליכם, מכיוון שזה לא רק המקרה שלכם ובוודאי יהיו עוד רפורמות ואנחנו בעד רפורמות בתחבורה הציבורית, אני מבקש שאתם תנסו לעשות איזה שהוא ניתוח לקחים מבני ולראות מה קרה שם, כדי שבפעם הבאה שנעשה את זה, לא בנגב המערבי, אלא בגליל המזרחי, לא נגיע עוד פעם לוועדה של אייכלר.

דב חנין: אולי תגיעו לוועדה שלי רק בכדי לציין את ההישגים.

דרור גנון: זה לא יקרה אף פעם, בכנסת לא מציינים הישגים.

דב חנין: לא, אני אשמח.

חיים ילין: לא נכון, דרור.

דרור גנון: זה אף פעם לא קרה לי.

דרור גנון: אני מקבל את זה, דרך אגב, זה בסדר גמור.

חיים ילין: אני השתדלתי מאוד לפרגן.

חיים ילין: אני לא חושב - - -

דרור גנון: הכול בסדר.

חיים ילין: הבעיה עם מה שנעשה - - -

דרור גנון: לא צריך להכיר תודה.

חיים ילין: וצריך להגיד את זה, אבל כל היתר - - -

ישראל אייכלר: אני רוצה לבקש מפרויקטור בנושא תחבורה ציבורית במועצה אזורית שער הנגב, אני רק רוצה שתגיד דברים חדשים, שעדיין לא נאמרו.

ישראל אייכלר: זה קשה, כי הכול כבר נאמר, אבל תנסה.

עמי גל און: אני מברך את חברת דן על כניסתה ליישובים.

ישראל אייכלר: אוה, פעם ראשונה שאני שומע.

עמי גל און: אבל אם אתה מחפש דברים חדשים, כולם חוזרים על אותו דבר.

עמי גל און: יש שתי בעיות, חבר הכנסת ילין ניתח את זה יפה מאוד.

עמי גל און: יש בעיות באסטרטגיה ויש בעיה בתפקוד.

עמי גל און: אני אחלק את הבעיות לשתיים, בדומה לחבר הכנסת ילין, יש תכנון אסטרטגי ויש את הביצוע בפועל.

עמי גל און: התכנון האסטרטגי מצוין, על הנייר מדהים, הכול יפה וטוב, המון קווים חדשים, קישורים חדשים ובתווך יש אי אילו יישובים שנפלו בתוך פח, כמו למשל קיבוץ נחל עוז שעשרה ימים לא זכה לראות תחבורה ציבורית בתוכו.

ישראל אייכלר: באזור שלך?

עמי גל און: זה הבית של חיים.

ישראל אייכלר: אם זה באזור שלך ואתה הפרויקטור לטובת נושא התחבורה הציבורית, היית אמור לתכנן את זה.

עמי גל און: לתכנן?

עמי גל און: אני לא מתכנן את הדברים, משרד התחבורה מתכנן.

חיים ילין: אבל זה נעשה.

ישראל אייכלר: הוא אומר שיש יישובים שאין אוטובוס.

דרור גנון: אולי תגיד מה - - - איפה היית קודם?

עמי גל און: דרור מבקש שאני אגיד מה התפקיד הקודם שלי.

דרור גנון: זה חשוב, כי הם חושבים שאתה שם הרבה זמן - - -

חיים ילין: לא, השאטלים שהיו במועצות האזוריות, 28, 29 בשער הנגב, 10, 12 במועצה אזורית אשכול, הם שאטלים בלתי רגילים.

חיים ילין: אף אחד לא בא בטענות על זה.

חיים ילין: אתם רציתם לשפר, בסוף לא קיבלנו אפילו את זה.

עמי גל און: דרור מבקש שאני אציג את התפקיד הקודם שלי.

עמי גל און: אני הייתי מנהל הנדסת תנועה באגד תעבורה 12 שנה, שותף לתכנונים ולכל הקליטה של האשכולות המצוינים, וגם הפחות טובים.

ישראל אייכלר: למען הגילוי הנאות זה מאוד חשוב.

ישראל אייכלר: אבל בירכת את דן, אז בואו נעבור לחברת דן, הרי היא המותקפת - - -

שלומית אבינח: רגע, אולי תיתן לגיל, בקצרה - - -

ישראל אייכלר: לא, אני אתן להם, אני לא בורח.

ישראל אייכלר: החברה מואשמת בהאשמות הכי קשות, אני רוצה לתת להם איזה שהוא פתיח.

ישראל אייכלר: גיל תמיד יוכל לדבר אצלנו, אין בעיה.

ישראל אייכלר: בבקשה, תבחרו אתם, אופיר קרני או יורי ברונשטיין, מי רוצה לדבר?

אופיר קרני: שיתחיל יורי ברונשטיין, מנכ"ל דן בדרום.

אופיר קרני: אני אופיר קרני, אני סמנכ"ל הכספים של דן.

אופיר קרני: יורי יתחיל ומה שצריך אני אשלים.

יורי ברונשטיין: קודם כל צהריים טובים לכולם.

יורי ברונשטיין: אני חייב להגיד שחלק מהאנשים שיושבים פה, גם שיר, גם גדי, ויש לא מעט אחרים שבטח מייצגים אנשים אחרים שנפגשתי איתם, נפגשתי גם תוך כדי הפעלה וגם לפני ההפעלה.

יורי ברונשטיין: צריך להבין, כמו שנאמר כאן, גם על ידי חבר הכנסת ילין וגם על ידי חבר הכנסת חנין, שמשרד התחבורה שם פה אתגר בהחלט לא קטן לחברת דן ודן בדרום כדי לטייב בצורה מאוד משמעותית את התחבורה הציבורית באזור.

יורי ברונשטיין: לשם כך, ואני פה אייצג במילה או שתיים גם את חברת דן, שהיא חברת האם של דן בדרום, חברת דן עשתה פה היערכות משמעותית, רכשה סדר גודל של 300 אוטובוסים חדישים, עם טכנולוגיה מתקדמת, עשתה פעילות ענפה מאוד כדי בסופו של דבר להגיע למצב שבו הפעילות תהיה טובה יותר.

יורי ברונשטיין: משרד התחבורה תכנן פה תכנון תנועה מתקדם מאוד בכל קנה מידה, בקנה מידה אירופאי, על כל המשתמע מזה.

ישראל אייכלר: משתמע מזה שהאוטובוס למושב וליישוב?

יורי ברונשטיין: שנייה, אני רוצה להגיד - - -

ישראל אייכלר: לא, אני רוצה להיות מאוד ספציפי.

יורי ברונשטיין: אני מאוד ספציפי.

יורי ברונשטיין: אנחנו יושבים על המרחב של סדר גודל של 120 קילומטר אורך וכסדר גודל של בין 70 ל-80 קילומטר רוחב.

יורי ברונשטיין: בתוך המרחב הזה יש 160 יישובים, יש שש ערים, לא כולל באר שבע, שזה מטרופולין שהוא מאוד מאוד גדול, אנחנו לא עובדים בתוכו, אנחנו עובדים מסביבו, כך שמתוך ה-166 או 167 יישובים, ל-100 יישובים נכנסים פנימה.

יורי ברונשטיין: יש עוד מספר קטן של יישובים שעדיין לא נכנסים, כתוצאה ממגבלות, גם תשתיתיות, וגם כתוצאה ממגבלות של לוחות זמנים ומשאבים.

יורי ברונשטיין: אבל זה לא הנושא שאני באמת רוצה לעסוק בו - - -

חיים ילין: לא, אבל זה הנושא.

חיים ילין: מה שאתה אומר זה דבר כזה, ה-60 במקרה הם כולם בעוטף עזה.

חיים ילין: במקרה.

ישראל אייכלר: תן לו להשלים.

חיים ילין: נהגים מפחדים להיכנס?

ישראל אייכלר: בוא נמקד לך קצת, יש תלונות שהחברה שלכם לא התארגנה כראוי.

ישראל אייכלר: תענה על זה.

יורי ברונשטיין: אני כבר מגיע.

יורי ברונשטיין: כמו שאמרתי, מדובר באשכול לא פשוט, עם היקף תנועה פי חמישה ממה שהוא היה באגד תעבורה.

יורי ברונשטיין: פי חמישה.

יורי ברונשטיין: סדר גודל של 4 מיליון מול 20 מיליון נסועה, המשמעות היא שיש פה הרבה כבישים חדשים, הרבה צירים חדשים.

יורי ברונשטיין: אנחנו גייסנו סדר גודל של 220 נהגים מתוך 250 נהגים ועשינו להם פעילות הסברה עמוקה מאוד של חודש וחצי, כולל הכרת קווים.

יורי ברונשטיין: ועם זאת עדיין יש - - -

תמר זנדברג: כל זה היה בתנאי המכרז.

יורי ברונשטיין: אני לא אמרתי שלא.

יורי ברונשטיין: אני מדבר על מצב נתון, עשינו - - -

גדי ירקוני: יורי, באיזה אזורים עשו את זה?

יורי ברונשטיין: הם עשו את זה בכל האזורים, כולל באזור שלך.

גדי ירקוני: אנחנו לא ראינו את דן בדרום - - -

יורי ברונשטיין: יש מעט מאוד אנשים שראו את דן בדרום במרחב הזה.

יורי ברונשטיין: למדנו את הכבישים, למדנו את הצירים, ועם זאת יש שוני בסופו של דבר בין פעילות שהיא נעשית בלי העלאת נוסעים, בלי שאתה מפעיל את המערכת בכללותה ואתה יכול לעשות את זה כל פעם בנקודה מסוימת.

ישראל אייכלר: אלה אוטובוסים חדשים?

יורי ברונשטיין: חדשים לגמרי.

ישראל אייכלר: אז איך יכול להיות שמכונות התיקוף לא פועלות?

יורי ברונשטיין: קודם כל לא מדובר במכונות תיקוף, מדובר בתיקוף של כרטיס ספציפי של אגד, שבגלל טכנולוגיה ישנה יותר של אגד אל מול כל החברות האחרות הוא לא קורא.

יורי ברונשטיין: ההנחיה שלנו לנהגים, ויכול להיות שיש מקרים ספוראדיים של נהגים שזה לא הגיע אליהם, שאנחנו מכבדים את הכרטיסים האלה בחצי השנה הקרובה.

יורי ברונשטיין: צריך להגיד את זה.

יורי ברונשטיין: זה המצב האמיתי.

יורי ברונשטיין: ברשותכם, שוב אני אומר, אני לא יודע בשלב הזה להתייחס למקרה ספציפי.

יורי ברונשטיין: אני כן יכול להגיד, כל מה שהוטען על ידי אגד תעבורה לא נקלט אצלנו.

יורי ברונשטיין: אגב, זה לא נקלט רק - - -

ישראל אייכלר: זה הכשל הראשוני, שלא אמור להיות בו, מדובר באזור שנסעו בו באגד תעבורה - - -

יורי ברונשטיין: לכן ההנחיה היא לכל הנהגים להעלות את הנוסעים גם בלי התשלום.

יורי ברונשטיין: אגב, עשינו את זה לא מעט במהלך השבועיים-שלושה האחרונים ואנחנו נמשיך לעשות את זה כדי למנוע מצב של עוגמת נפש.

ישראל אייכלר: מה לוח הזמנים?

יורי ברונשטיין: לגבי לוחות הזמנים אני אגיד, אני רוצה להגיד מילה אחת לגבי ההסברה.

יורי ברונשטיין: עשינו תהליך הסברה שכלל, אני יכול לדבר איתכם על עלויות, סדר גודל של מיליון וחצי שקל הושקעו בהסברה ועוד כחצי מיליון שקל שהושקעו עכשיו, בשבוע האחרון - - -

קריאה: לא היה כלום - - -

יורי ברונשטיין: את יכולה להגיד שזה שקר.

קריאה: לא, שקר.

קריאה: כעת הוא בשקר - - -

יורי ברונשטיין: סליחה, אז אני אסביר.

יורי ברונשטיין: באמת, לכל דבר שאני אומר יש קבלות.

יורי ברונשטיין: אחת, מה קרה לתהליך ההסברה.

יורי ברונשטיין: תהליך ההסברה כלל שלושה מרכיבים, הדבר הראשון, הוצאנו חוברת שהיא רלוונטית, יצרנו 18 חוברות שהן רלוונטיות ל-11 מועצות אזוריות ומועצה מקומית ולשש הערים, כולל באר שבע זה שבע, שכל חוברת כזאת לא מדברת על לוחות הזמנים כי לוחות הזמנים - - -

דינה נבו: ולא על המסלולים.

ישראל אייכלר: רבותיי, לא להתווכח.

יורי ברונשטיין: אני רוצה להסביר.

יורי ברונשטיין: אני יודע לתת תשובות גם פרטניות.

יורי ברונשטיין: חברים, ברשותכם, אני רוצה להסביר.

יורי ברונשטיין: החוברות האלה הופקו, האשכול הזה כולל 2,200 תחנות ועוד סדר גודל של 550, ליתר דיוק 535 תחנות חדשות שהן חלק מההנחיות של משרד התחבורה להציב.

יורי ברונשטיין: בחלק מהמקומות הפעילות של המועצה המקומית, או לחילופין אי הרלוונטיות של אישורי התנועה ואישורי ההפעלה של אותן התחנות, לא נעשה בזמן וכתוצאה מכך היה פער ולא רצינו לפרסם מידע לציבור שהוא מידע שגוי.

יורי ברונשטיין: אני יכול להגיד, מתוך ה-535 תחנות שאמורות להיות במרחב הזה סדר גודל של 170 בלבד אושרו.

ישראל אייכלר: איך מפעילים תחבורה ציבורית בלי שאושרו תחנות?

יורי ברונשטיין: שוב אני אומר, אנחנו מבחינתנו מפעילים - - -

יעקב גיל: על חוק המידע בתחנות שמעת?

יורי ברונשטיין: ברשותך, תן לי.

יורי ברונשטיין: תאמינו לי, יש מעט מאוד פרטים שאני לא יודע בהקשר הזה.

יורי ברונשטיין: בוא נגיד, דוקטורט שלם של האירוע.

יורי ברונשטיין: אנחנו מבחינתנו בפרק הזמן הזה של ההפעלה עושים תהליך מואץ מאוד, שהמטרה שלו באמת להשלים גם את התחנות ובמקביל גם את המידע.

יורי ברונשטיין: זה לוקח זמן.

ישראל אייכלר: כמה זמן אתה חושב עד ש - - -

יורי ברונשטיין: יש לוחות זמנים.

יורי ברונשטיין: הנושא הזה גם מתואם מול משרד התחבורה, בפרק זמן של חודש - - -

חיים ילין: אין לך חודש.

חיים ילין: אני אומר לך את זה עכשיו.

יורי ברונשטיין: יש פה שני פרמטרים.

יורי ברונשטיין: יש פה מרכיב אחד שקוראים לו הדגלונים, 505, זה בעצם הדגלון שמגדיר את הקו עצמו, התמרור - - -

חיים ילין: זה השבוע.

יורי ברונשטיין: השבוע הוא מסתיים.

יורי ברונשטיין: ויש חלק נוסף שנעשה, שהוא בעצם אותם - - - שאמורים לשבת בכל תחנה.

יורי ברונשטיין: התהליך הזה, תהליך ההדפסה, יש פה שתי חברות במקביל שעובדות כדי לעשות את כל מה שניתן לעשות כדי להשלים את הדבר הזה.

ישראל אייכלר: תוך שבוע אזרח שמגיע לתחנה יידע לאיפה זה נוסע?

יורי ברונשטיין: יידע בדגלול, התשובה היא כן, בדגלול בהחלט.

שיר קמחי: הוא יידע איזה קו, הוא יידע לאיזה כיוון נוסע הקו?

יורי ברונשטיין: כן, רשום בדגל.

יורי ברונשטיין: התשובה היא כן.

יורי ברונשטיין: שיר, אגב, כל מה שאני אומר פה, נפגשתי בשבוע שעבר עם המנכ"לית שלכם, יחד איתך ויחד עם יושב ראש האגודה, אני חושב שחל שיפור, לפחות ממה שאני מקבל דיווחים ואני מקווה שאני מקבל דיווחים נכונים.

חיים ילין: זאת הבעיה, דרך אגב.

חיים ילין: זה בדיוק מה שמקבל השר.

חיים ילין: יש שיפור, ברגע שיש שיפור לא מטפל בזה.

חיים ילין: אני אומר לך, דרור, המילה הזאת 'שיפור', היא האויב מספר אחת.

דרור גנון: לעניין הזה אני רוצה - - -

יורי ברונשטיין: שנייה.

דרור גנון: אני מחכה.

שיר קמחי: הסטודנטים לא מגיעים למכללה בגלל התחבורה הציבורית - - -

יורי ברונשטיין: חבר הכנסת ילין, אתה חייב לשמוע משהו.

יורי ברונשטיין: שיר, יש לי שאלה, האם חל שיפור משמעותי בשבוע האחרון?

שיר קמחי: אני אומרת לך שסטודנטים הפסיקו לצאת מהבית בשביל להגיע למכללה.

קריאה: אני יכול להגיד לך שלא נוסעים בקווים יותר.

שיר קמחי: ראש המחלקה שלי פנה אליי - - -

ישראל אייכלר: אני מבקש לתת להשלים.

ישראל אייכלר: אתה תענה גם על מכללת ספיר.

יורי ברונשטיין: אני חייב להגיד, הנתונים שאני מדבר עליהם אלה לא נתונים של רוח, אלה נתונים טכנולוגיים שיודעים להגיד מאיפה הקו יצא, מה הוא עבר, מה הוא עשה.

יורי ברונשטיין: הנתונים שלנו מדברים על היקפי פעילות שעומדים על סדר גודל של 95% ביצוע.

יורי ברונשטיין: יש עדיין דברים שלא מתקיימים.

יורי ברונשטיין: עבור הבן אדם הבודד שלא הגיע זה 100% ואין לי ויכוח על זה, גם אין לי ויכוח לגבי הטענות של כל מי שמדבר פה.

יורי ברונשטיין: כל מי שמדבר פה ומתאר פה את הדברים, גם מה שגדי מתאר וגם מה ששיר מתארת וגם מה שכל אחד מתאר פה, אני לא מנהל שיח לגבי הנושא הזה.

יורי ברונשטיין: אכן בתחילת הפעילות היו לא מעט טעויות שלנו ותקלות שלנו בתפעול וגדי יודע את זה, ואמרתי לו את זה בצורה הכי ישירה שיכולה להיות, לא הכחשתי את זה.

יורי ברונשטיין: אני לא מכחיש שום דבר מתוך הדברים.

יורי ברונשטיין: אני ידוע שעקומת התיקון - - -

ישראל אייכלר: אנחנו צריכים עכשיו מועדים לתיקון.

ישראל אייכלר: השלטים, אמרת, הדגלונים, עד שבת, אמרת שיהיו שם.

ישראל אייכלר: עד כניסת השבת.

ישראל אייכלר: אבל נוסעי מכללת ספיר, באיזה יום הם יידעו בדיוק שהאוטובוס יגיע ולא יהיה - - -

יורי ברונשטיין: אני חושב שכל אינפורמציה דיגיטלית - - -

ישראל אייכלר: זו לא אינפורמציה, אני שואל על ה - - -

דרור גנון: הוא שואל מתי הב' 505 יהיה מסודר בתחנות ש - - -

יורי ברונשטיין: המידע מודפס בתחנות.

יורי ברונשטיין: ייקח קצת יותר זמן.

יורי ברונשטיין: אני מבין את הקושי, אני באמת מבין אותו, אבל יש פה דברים שבסוף לוקחים זמן.

יורי ברונשטיין: כמו שאמרתי, 2,000 תחנות פלוס 500 - - - אני לא חושב שהטענות הן למשרד התחבורה, הטענות הן אלינו ואנחנו נעשה את כל המאמצים כדי להשלים אותם בהקדם.

שיר קמחי: שאלה.

שיר קמחי: אתם יכולים לתת לנו לפחות משהו זמני, יומיומי זה משתנה?

שיר קמחי: אין בעיה, יומיומי תעדכנו אותנו.

יורי ברונשטיין: שנייה, שיר וגם גדי, לגבי סוגיית עוטף עזה.

יורי ברונשטיין: אני אומר כך, יש שם חוסר תאימות כלשהי ברמת התכנון שראינו אותה.

יורי ברונשטיין: מחר תתקיים פגישה עם נציגי - - - לדעתי מכיר את זה - - - היא הייתה אמורה להיות היום ובגלל שביקשתי להשתתף בה ובגלל שאנחנו נמצאים פה אנחנו עושים את הפגישה מחר.

יורי ברונשטיין: נעשה את התיאום הנדרש.

יורי ברונשטיין: דרך אגב, אותו התיאום שצריך לעשות במכללת ספיר אל מול הרכבות, נעשה את זה ונסיים את האירוע הזה בהקדם.

יורי ברונשטיין: הפערים מוכרים.

ישראל אייכלר: לפני שאני אתן לדרור להשיב, אני אתן ל - - -

חיים ילין: שנייה, 60 תחנות שאתה מדבר, אותם 60 יישובים שאתה לא נכנס אליהם, שאתה אמרת, מתי אתה מתחיל?

יורי ברונשטיין: אני עכשיו נמצא בסבב של - - -

חיים ילין: לא, עזוב, לא משנה, תן לי שבוע, עשרה ימים.

יורי ברונשטיין: ברשותך, תן לי דקה אחת להשלים את זה.

יורי ברונשטיין: לאור ההפעלה, אחרי השבועיים וחצי, אני נמצא עכשיו בסבב של פגישות.

יורי ברונשטיין: הייתי בשדרות, נפגשתי גם עם גדי, הייתי היום בקרית גת, הייתי במכללת ספיר, יש לא מעט פערים שעולים לנו.

יורי ברונשטיין: צריך להבין, 133 קווים חדשים יש פה, חלקם הקטן היו לפני זה בצורה הזו.

יורי ברונשטיין: יש לא מעט פערים שעולים מהשטח, אנחנו לומדים אותם.

יורי ברונשטיין: נעלה אותם מול משרד התחבורה, משרד התחבורה כרגולטור שלנו יקבל החלטה האם הוא עושה את התהליך הזה או לא עושה אותו.

יורי ברונשטיין: זה מיפוי שאנחנו מבצעים אותו - - -

ישראל אייכלר: אבל אתה אחראי על הביצוע, משרד התחבורה - - -

חיים ילין: שאלתי מתי אתה נכנס לכל היישובים.

יורי ברונשטיין: אני לא יודע לתת תשובה כזאת.

חיים ילין: מה זה אתה לא יודע?

דרור גנון: תשאל אותי.

חיים ילין: דרור, תגיד לי מתי.

דרור גנון: אתה מכיר אותי?

דרור גנון: דבר איתי.

חיים ילין: תגיד לי מתי נכנסים ל - - -

ישראל אייכלר: אני אתן לך, אבל - - -

דרור גנון: יש פה חוסר - - - בין השאלה לתשובה.

דרור גנון: חבל, הוא שאל שאלה והוא עונה תשובה אחרת.

חיים ילין: שואלים משהו, מקבלים תשובה אחרת.

דרור גנון: אתה תקבל כל תשובה בהתאם ל - - - אני עובד מדינה, אני מכוון אותך לתשובה הכי אמיתית שיכולה להיות והכי נכונה.

חיים ילין: אני סומך עליך.

דרור גנון: אני אתן לך, גם אם לא נוכל ל - - -

ישראל אייכלר: רק תקשיב לתמר זנדברג.

תמר זנדברג: תודה רבה, אדוני היושב ראש.

תמר זנדברג: כל המוזמנים פה, גם מהחברות, גם ממשרד התחבורה ומהציבור, אתם צריכים להבין משהו, אני רוצה לשקף לכם חוויה שלי פה, אנחנו כחברי כנסת מבחינתנו עולם כמנהגו נוהג, הכול בסדר, הכול מתנהל בסדר, עד שאנחנו מתחילים לקבל ריג'קטים מהציבור שלנו.

תמר זנדברג: אני רוצה לשקף לכם שלפני שבועיים הרבה מאיתנו, אני בטוחה שאתה כיושב ראש מועצה לשעבר וחי באזור, אנחנו כחברי כנסת שמתעסקים בתחבורה וכחברי כנסת שפעילים בנושא - - -

שלומית אבינח: גם לוועדה הגיעו טלפונים - - -

ישראל אייכלר: מה זה גם?

ישראל אייכלר: בעיקר.

תמר זנדברג: התחלנו להיות מוצפים בפניות על דן בדרום ביום בהיר אחד, למה?

תמר זנדברג: כי באותו יום התחיל המכרז החדש והתחילה הפעילות.

תמר זנדברג: זה מאותת לנו שיש בעיה.

תמר זנדברג: אומרים שחברי כנסת מרוחקים מהציבור, הנה, אני אומרת לכם, באמת - - -

דרור גנון: זה עדיין - - - הציבור פונה אליכם.

תמר זנדברג: לא, כשאתה מדבר על 95% ביצוע, יש לנו הערכה, אנחנו יודעים להעריך - - -

יורי ברונשטיין: - - - לא בשנה שעברה, היום.

תמר זנדברג: בסדר, אבל אנחנו יודעים להעריך, אני הייתי ביום חמישי בערב בקיבוץ ניר יצחק, במועצה שלך, איך שנכנסתי הלכו מולי בשביל במועדון ותפסו אותי בבגדים עם תלונות על הדבר הזה.

תמר זנדברג: זה היה ביום חמישי, לפני חמישה ימים.

חיים ילין: זה הטרדה.

תמר זנדברג: לא, זה לא היה.

תמר זנדברג: אני אגיד לך למה אני אומרת את זה, כי כשאתה אומר 95% אנחנו יודעים להבדיל מתי הכלל עובד טוב ויש איזה כמה מקרים פרטניים ומתי יש כשל כללי מערכתי וכאן אני מודיעה לך שיש כשל כללי מערכתי.

תמר זנדברג: אני רוצה קצת למה שאמרת לשים את האצבע על מה הכשל.

תמר זנדברג: פעם אחת זה הביצוע.

תמר זנדברג: אני מבינה שאתם משתפרים ובעקומת שיפור, יכול להיות, אבל תבין שלאותו אדם, לאותו סטודנט שלא מגיע למכללה, לאותו אדם שצריך לצאת מהקיבוץ זה עולם ומלואו, ולכן גם שלושה שבועות וארבעה שבועות, ואנחנו לא יודעים האם העקומה היא אקספוננציאלית, כלומר היא שואפת לשיפור אבל היא אף פעם לא תגיע, או שהיא ליניארית והיא משתפרת תוך כמה שבועות ונגמר הסיפור, וזה הבדל.

תמר זנדברג: זה דבר שאתם צריכים להוכיח לנו ולעמוד בו.

תמר זנדברג: הסוגיה של זמנים, לא יוצאים, לא מתקשרים עם האוטובוס הבא שהוא של אגד, עם הרכבת, עם המכללה, התיקוף.

תמר זנדברג: כל הסוגיות האלה, כל מה שנאמר כאן, וסליחה שאיחרתי, הגיעו גם אליי וסימן שזו בעיה מערכתית.

תמר זנדברג: זה דבר אחד.

תמר זנדברג: ודבר שני, לעניין התכנון עצמו, הכניסה ליישובים וכל הדברים האלה.

תמר זנדברג: כאן, דרור, לפני שאתה עונה, תבינו שהציבור בסוף שמשתמש בשירות הזה, אתם ביחד עובדים על המכרז חודשים אם לא שנים, שיענה על כל הצרכים, אתם ממפים אותם, לא ייתכן ששלושה שבועות לתוך העבודה, 'עכשיו אנחנו ממפים'.

תמר זנדברג: כמה זמן?

תמר זנדברג: זה ייקח עוד זמן.

תמר זנדברג: בעוטף עזה מדובר על יישובים - - -

דרור גנון: לא צריך למפות.

דרור גנון: אני לא יודע.

דרור גנון: את פונה אליי ומתייחסת אליו.

תמר זנדברג: לא, זה באחריותך, אבל אני עונה למה שהוא התייחס, הוא התייחס לתחום אחריותך.

תמר זנדברג: יישובים כאלה, שזה 500, 1,000, 1,500 מטר ללכת זה קרדינאלי, הדבר הזה, בשביל להגיע לכביש הראשי.

תמר זנדברג: אם רק עכשיו נתחיל לתכנן מי יודע מתי נגיע וזה מכרז שכרגע סיימו לתכנן אותו.

ישראל אייכלר: תודה רבה.

ישראל אייכלר: אני רוצה שדרור ישיב.

ישראל אייכלר: קודם כל תשובות קונסטרוקטיביות.

דרור גנון: לחלוטין, אתה מכיר אותי.

דרור גנון: אני משתדל להיות הכי קונסטרוקטיבי, כולם פה דיברו איתי, למעט - - -, גדי דיבר איתי פעמיים ביום, אפילו יותר, והיה לנו קשר ישיר פה עם כולם.

דרור גנון: אנחנו תכננו באמת מכרז טוב, להבנתנו, אנחנו גם שיתפנו את הציבור, שיתפנו גם את המועצות, ישבנו עם כל האנשים, בחלק מהמקומות ראשי הערים או ראשי המועצות התחלפו, שזה לגיטימי, בסופו של דבר התכנון היה מול אנשי המקצוע ברוב המקרים והתבסס על הצרכים בשטח.

דרור גנון: אני יכול להגיד היום באופן חד משמעי שאפילו מכללת ספיר ואחרים, לא הורדנו להם דברים, אלא הוספנו.

דרור גנון: חברים, לא הורדנו קווים.

דרור גנון: לכן אם היה סטודנט שלא - - -

קריאה: לא, הוא צודק, לא - - -

ישראל אייכלר: רבותיי, אנחנו מחכים לשמוע אותו שעה שלמה.

דרור גנון: לא ירדו קווים, עוד פעם אני אסביר.

ישראל אייכלר: הוא התכוון לתחנות ואתה - - -

דרור גנון: אני מדבר על שני דברים.

דרור גנון: קווים לא ירדו, נהפוך הוא, גם יש קווים שהיו סיבוביים - - -

ישראל אייכלר: אם תחנות ירדו, זה גם - - -

דרור גנון: המחלות שהיו באזורים האלה זה שקו היה נוסע בצורה מעגלית לכיוון אחד, אם היית רוצה לעלות בתחנה שהייתה לפני אתה צריך לחכות לכל הסיבוב.

דרור גנון: אז קודם כל הפכנו את הקווים האלה לדו כיווניים, עשינו אותם הרבה יותר ישירים ופתחנו אותם ברמה - - - אני מבקש לא להפריע.

קריאה: לא הפרעתי.

דרור גנון: אתה רוצה להפריע לי אני אקום ואלך ותגיד פה מה שאתה רוצה.

ישראל אייכלר: אני אתן לך לדבר.

קריאה: מאה אחוז, לא אמרתי כלום.

ישראל אייכלר: צריך קצת לשמוע.

דרור גנון: ודה.

דרור גנון: בנוסף גם שינינו בהתאם לצורך, גם לכיסוי של השכונות וכן הלאה.

דרור גנון: יש מקומות, וגם מכללת ספיר לדוגמה, מי שהיה סטודנט ונסע בקו מסוים, זה אותו קו.

דרור גנון: נכון, ואני אומר את זה בפה מלא, ההפעלה הייתה לא טובה.

דרור גנון: בשבוע הראשון היה בלגן.

דרור גנון: נקודה.

דרור גנון: אין ויכוח.

דרור גנון: אף אחד לא בא והסתיר את זה, אמר אחרת.

דרור גנון: זה הגיע למצב שאני דיברתי עם שר התחבורה וגם עם ראשי הרשויות והייתה התייעצות שלנו בלילה ואמרנו, אני הולך לעשות מהלך קיצוני, תוך מספר ימים מתקנים את הסיפור.

דרור גנון: לא מתקנים, אנחנו פועלים בפעילות הרבה יותר קיצונית וזה אפילו גם פורסם.

חיים ילין: ישראל אמר לי ביום חמישי שהוא מבטל את הקווים ואת המכרז.

דרור גנון: לא, אני לא יודע מה הוא אמר לך - - -

חיים ילין: אז אני אומר לך.

דרור גנון: אז אני עונה לך.

חיים ילין: אם לא יהיה שיפור - - -

דרור גנון: רגע, שנייה, הצגת את העמדה, אני הקשבתי לך.

דרור גנון: אני יודע את המידע, אני מדבר גם איתו לפעמים, במקרה הוא השר שלי ואני מתכוון להיות לפחות מישהו שאחראי על נושא, אז הוא מדבר גם איתנו.

דרור גנון: ייאמר לזכות השר הזה שהוא מתקשר ישירות עם הפקידים גם בעשר או אחת עשרה בלילה, אם יש לו עניין שהוא רוצה לשאול.

דרור גנון: הוא לא בוחל בשום אמצעי, גם במוצאי שבת בבוקר אם צריך.

דרור גנון: זה גם קורה לפעמים וזה בסדר גמור, הוא המנהל שלי, הוא השר שלי.

ישראל אייכלר: אתה לא מבין למה אומרים מוצאי שבת בבוקר?

ישראל אייכלר: אני יודע שמוצאי שבת זה בלילה, אצלו זה יכול להיות גם בבוקר.

דרור גנון: מי שהיה צריך להבין הבין.

דרור גנון: לגבי השילוט בתחנות.

דרור גנון: הייתה באמת בעיה שהחברה לא הצליחה לעמוד בשילוט התחנות ב-ב' 505, שזה התמרור שמחויב על פי חוק להציג את מספר הקו ואת כיוון הנסיעה, מאיפה לאיפה, יעדי הקו.

דרור גנון: בחלק מהאזורים הוא לא הסתיים.

דרור גנון: אנחנו ישבנו עם החברה, אנחנו מלווים, תיכף אני אדבר על הבקרה וכל התהליך שאנחנו מבצעים.

דרור גנון: אני גם יודע שעד סוף השבוע זה יקרה.

דרור גנון: עוד פעם, אנחנו נמצאים בשטח, יש לנו שתי חברות בקרה, צוות יישום שאנחנו מטפלים בו ושני עובדים שזה כוח האדם שיש לי, מה לעשות, בדרום, אחד מהם אתם מכירים, זה עמיחי לוי, שעושה ימים כלילות.

דרור גנון: הבן אדם לא נח, הוא מסתובב מהבוקר עד הלילה, איפה שהוא יכול, כמה שהוא יכול, לפתור את כל הבעיות.

חיים ילין: עמיחי התחיל את המכרז לפני שלוש שנים.

ישראל אייכלר: והיה אם זה לא יהיה עד יום ראשון?

דרור גנון: זה יהיה עד יום ראשון, נקודה.

דרור גנון: זה יהיה, ואם לא, יש מנגנונים בהליכים המכרזיים, שכבר הופעלו דרך אגב.

קריאה: מה תעשה?

דרור גנון: אני תיכף אעדכן, אבל העניין פה זה לא להסדיר - - - אני חייב להגיד דבר אחד - - -

ישראל אייכלר: מה עם התכנון לגבי הכניסה ליישובים?

ישראל אייכלר: שזה תלוי בך.

דרור גנון: אני תיכף אתייחס גם לזה.

דרור גנון: רק אני אענה גם לכל השאלות, זה חשוב לי.

דרור גנון: הנטייה שלנו, זה בסדר, הגיונית לחלוטין, לבוא ולכסח, וגם לכאורה אני הייתי אמור לעשות את זה בשבוע ובשבועיים הראשונים, פשוט לבוא לחברה ולכסח לה את הצורה ו-.

דרור גנון: לא, אני בגישה אחרת.

דרור גנון: אתם יכולים להגיד שאני טועה או לא, אני חושב שמי שנמצא במצוקה, אתה צריך לעזור לו לצאת מהמצוקה שלו ולא להוסיף לו עוד מצוקה, כי אז אתה גורם לזה שכל העסק הזה יעצור.

דרור גנון: לגמרי.

דרור גנון: זה לא בעיה בשבילי להתחיל לבוא להשתלח, מה הבעיה?

דרור גנון: זה הכי קל לי.

דרור גנון: להתחיל להעיף באוויר את כל הזיקוקים שאני יכול.

דרור גנון: אנחנו עצרנו, תפסנו אותם, נכנסנו להם לעניינים, אמיתי, והתחלנו ללוות אותם גם בעניינים המורכבים של התפעול, גם בליווי בשטח ועובדה, לראיה, יש שינוי משמעותי, ואני אומר משמעותי כי הוא משמעותי, בין השבוע שעבר לשבוע הזה, ואני מעריך ומאמין ומקווה ולפי העדכונים שאני מקבל, זה יהיה גם בשבוע הבא ואני מאמין שזה כבר יתייצב.

דרור גנון: בכל הפעלת אשכול, לגבי לוחות זמנים ובכלל יש כל מיני תיקונים כאלה ואחרים, זה קורה בכל הפעלה ואנחנו תמיד עושים את זה, אבל בשביל לייצר את התיקונים האלה קודם כל אנחנו צריכים להתייצב.

דרור גנון: אי אפשר לעשות תיקון על תיקון על תיקון, זה יגרום למה שהיא אמרה, שכבר לא יודעים מתי לוח הזמנים, כי גם ככה לוח הזמנים לא נשמר ואז אני בכלל משנה אותו, אז הבן אדם שלא הספיק לדעת מתי הוא צריך לנסוע, בכלל השתנה לו כי המשרד שינה.

דרור גנון: זו טעות.

דרור גנון: אנחנו נייצב את זה ואז אנחנו נעשה את כל השיפורים.

דרור גנון: במקביל המפעיל, ביחד עם עמיחי, ישלחו לאותם מקומות, אם זה אופקים, אם זה נתיבות, אם זה אשכול, אם זה שדרות, להכין את כל התיקונים, שבשבוע הבא נתחיל ליישם אותם בשטח בצורה מסודרת ונכונה.

דרור גנון: לגבי היישובים, כל התכנון שהתבצע נעשה, מוסמך בפרוטוקולים מסודרים עם האנשים שלכם.

דרור גנון: המפעיל מחויב להיכנס לאותם יישובים שהוא נכנס בעבר ונוספים במידה שסוכם.

דרור גנון: יש מצב, אני מכיר את זה וגם שמעתי ממך וגם שמעתי ממך, שנהגים לפעמים לא נכנסים, מכל מיני סיבות.

גדי ירקוני: לא לפעמים.

דרור גנון: רק שנייה, גדי.

דרור גנון: לא תמיד.

דרור גנון: אני אגיד לך יותר מזה.

ישראל אייכלר: נהג יכול לא להיכנס למקום שקבעת לו שהוא צריך להיכנס?

דרור גנון: תיאורטית, נהג יכול לא לעשות את זה, אתה יודע, גם יכול לא - - -

ישראל אייכלר: יש לי ג'י פי אס, אני יודע בדיוק איפה הוא היה.

תמר זנדברג: לא, מה עושים במצב כזה?

יעקב גיל: לא קונסים את החברה.

דרור גנון: קודם כל זה גם לא נכון, קונסים את החברה.

דרור גנון: הנה, לפרוטוקול, חברים, החברה נקנסת.

יעקב גיל: סדר גודל?

דרור גנון: לפי ההסכם, תקרא את ההסכם, יש פיצויים מוסכמים.

דרור גנון: זה כתוב.

דרור גנון: אתה רוצה שאני אפרט אותם?

תמר זנדברג: אם החברה מפרה, אם הנהג לא נכנס למקום שהוא היה אמור להיכנס זו הפרה של ההסכם, של החוזה.

דרור גנון: והוא נקנס, יש לזה קנס.

תמר זנדברג: זה קרה בשבועיים האלה?

דרור גנון: בוודאי.

דרור גנון: מה שאני אומר לכם, תפרידו בין שני המישורים.

דרור גנון: יש את המישור המשמעתי, שהוא יטופל בצורה מסודרת.

תמר זנדברג: ומה עם עבירה על תקנות התעבורה ואתם כרגולטור?

דרור גנון: אם יש עבירה על תקנות תעבורה, זה גם נמצא, גם במישור ההסכמי, וזה גם נמצא במישור המנהלי, שזה ועדה שיושבת ובוחנת תלונות וקונסת גם על סמך זה את המפעיל בנוסף.

דרור גנון: זאת אומרת זה קיים.

דרור גנון: כל הדברים האלה קיימים, אנחנו לא ניתקנו את זה, אנחנו לא נותנים פה - - - אבל מצד שני אנחנו גם עובדים ומשפרים את כל התהליכים.

דרור גנון: היום, גם לגדי, יש את הבעיה הזאת של חוסר כניסה ליישובים ואנחנו נותנים את הדגש הזה ואנחנו גם פרסנו בקווים בשטח.

דרור גנון: אני מקבל דיווח, גם מגדי בכל סוף יום, לא ממך אישית, מהאנשים שלך, לגבי כל אי הביצועים שהיו באותו יום או האיחורים.

דרור גנון: אני מקבל את זה.

דרור גנון: זה מובא אוטומטית, תבין, כשאנחנו עושים את התיקונים, וגם את העניין הזה של אי כניסה ליישובים.

יורי ברונשטיין: אגב, גם לא כל דיווח הוא אמיתי, כי צריך להעביר את זה - - -

ישראל אייכלר: יש היום ג'י פי אס, לא נרשם?

חיים ילין: אנשים לא נהנים להגיד לך משהו ולשקר.

יורי ברונשטיין: אני לא אמרתי.

דרור גנון: חיים, אל תעשה את זה, חבל.

דרור גנון: אנחנו לא שם.

דרור גנון: לגבי הדרכות נהגים, אני יודע שהן מתבצעות ואנחנו עוקבים אחרי זה.

דרור גנון: לגבי מידע, כל המידע שמופיע ברישיונות הקווים על פי האישור שניתן נמצא גם להורדה בקבצים שמשתמשים בהם בחברות, זה נמצא גם באתר של 8787, זה נמצא במענה קולי של 8787, זאת אומרת המידע הזה - - -

שלומית אבינח: דרור, הטלפונים שקיבלנו, אמרו שאין בכלל מענה אנושי.

דרור גנון: קודם כל את צודקת, כי בימים הראשונים המוקד שלהם קרס, כי המצב היה לא טוב, המון אנשים התקשרו ויש לזה קיבולת.

דרור גנון: אנחנו אוטומטית בפרסום השני, תראו את הפרסום השני, זה הפרסום הראשון, מופיע כבר 8787 בגדול, זה מרכז המידע הארצי, שם ייתנו את השירות וגם אנחנו מקבלים ויש לנו מעקב על התלונות, ככה אנחנו יודעים גם לבוא בטענות למפעיל.

דרור גנון: בתיקופים, יש מצב של שינוי טכנולוגי באמת בין המערכת הקודמת והכרטיסים והרב קווים הקודמים שנמכרו לבין המערכת הזאת.

דרור גנון: הכרטיסים הישנים הם בפס מגנטי בלבד, המערכות החדשות, שהן כבר מספר שנים, עובדים גם עם צ'יפ.

ישראל אייכלר: הייתם מבצעים את החוק שהעברנו בכנסת הקודמת, בקריאה ראשונה, לעשות מרכז רב קו במשרד התחבורה והיית שולט על כל המערכות האלה.

דרור גנון: קודם כל אם זה עבר קריאה ראשונה, החוק לא עבר, ודבר שני, עשינו את זה בלי קשר לחוק.

ישראל אייכלר: יש לך מרכז כזה?

דרור גנון: כן.

ישראל אייכלר: אז למה אתם לא יכולים לתאם את זה גם בירושלים בין הרכבת ל - - -

דרור גנון: זה מתואם, רק מה שקורה זה שהנושא עלה - - -

ישראל אייכלר: לא משנה.

דרור גנון: זה נפתר אחרי יומיים ראשונים.

דרור גנון: פתרנו את זה.

דרור גנון: אין את הבעיה הזו.

דרור גנון: זו הייתה הבעיה לא של הכרטיסים שלו, אלא הכרטיסים הקודמים וזה נפתר.

דרור גנון: גם במועצה אזורית אשכול המצב היום בסדר, יש את הנושא של התיאומים, הוא חשוב.

דרור גנון: חיים, אני לא יכול להגיד היום שזה 100%, אבל אל תציג את זה כאילו זה אפס אחוז.

דרור גנון: זה לא מקובל, עליי לפחות.

דרור גנון: שתיים, חיים, גם איתך, חיים, בקדנציה הקודמת שלך, בתחילת ההפעלה, כשעשינו את השאטלים של אגד תעבורה, היו בעיות של תזמון, אם אתה זוכר.

דרור גנון: לקח לנו פרק זמן מסוים לאפס את זה איתך.

דרור גנון: אני ואתה עשינו את זה.

חיים ילין: ב-48 שעות עשית את זה מולי ולא עזבתי את משרד התחבורה עד שלא סיימת את הקו.

חיים ילין: 48 שעות.

חיים ילין: זה מבקשים פה, פרק הזמן.

חיים ילין: ולא זזתי ממך.

דרור גנון: אני מסכים, ואני גם לא זזתי ממך.

דרור גנון: עשינו את זה ביחד עם כל המרכיבים.

חיים ילין: נכון, ב-48 שעות.

חיים ילין: לכן אני מופתע מלוח הזמנים.

דרור גנון: אז אני אענה לך.

דרור גנון: מה שקרה כאן, האזור שלכם הוא מורכב וצריך ללמוד אותו ברמה הפרקטית.

דרור גנון: הנושא של התזמונים, אני מקווה שבתחילת שבוע הבא ייפתר.

דרור גנון: נקודה.

דרור גנון: אתה יכול לרשום גם את זה, בישיבת מעקב אנחנו נבדוק את זה.

דרור גנון: אני אישית מטפל בזה וגדי יודע את זה, אפילו כשהוא מתקשר אליי בעשר בלילה.

דרור גנון: אני גם מטפל בכל פנייה שהוא מעלה, אלא אם כן אתה יכול להגיד שלא.

דרור גנון: זה גם בסדר גמור.

דרור גנון: לבקשתו של דב חנין, אנחנו עושים הפקת לקחים, רק שהפקת לקחים צריך לעשות אחרי שמסיימים את כל התהליך של האיזון.

דרור גנון: יש לנו הפקות לקחים ביניים שעשינו ותיקנו, אבל את הפקת הלקחים הסופית נעשה בשבוע הבא.

דרור גנון: יש לנו כמה מרכיבים כאלה ואחרים שגם נטמיע אותם.

דרור גנון: לגבי התכנון.

דרור גנון: התכנון לא לקוי, חברים, התכנון.

דרור גנון: אם צריך לתקן, תמיד יש אחוז מסוים של תיקונים.

שלומית אבינח: מה עם נהגים שלא נכנסים?

דרור גנון: נהגים שלא נכנסים, אנחנו מקפידים על זה.

ישראל אייכלר: הוא אמר, קנסות.

שלומית אבינח: קנסות אישיים?

דרור גנון: לא, קנסות לחברה.

דרור גנון: אני לא קונס נהג, אני לא מעסיק שלו.

דרור גנון: אני לא יכול לקנוס אותו.

דרור גנון: אבל אנחנו מקפידים יותר ויותר על העניין הזה ואנחנו גם מקבלים דיווחים, זאת אומרת פה יש לי את המועצה ואת תושבי המועצה שמדווחים לנו.

ישראל אייכלר: אני רוצה להודות לדרור.

ישראל אייכלר: עכשיו כולכם תדברו אחד אחרי השני, אבל לא יותר מדקה.

ישראל אייכלר: עמית כיתאן, ראש תחום קהילה ומדיניות במרכז לזכויות חברתיות.

שלומית אבינח: ורק דברים שלא נאמרו, כי אנחנו חייבים לסיים ודיון מעקב עוד שבועיים.

שלומית אבינח: ברשות

שלומית אבינח: כם אני מעביר את שרביט הניהול לחבר הכנסת חיים ילין, שהוא בתוך העניין לא פחות ממני.

שלומית אבינח: (היו"ר חיים ילין)

נורית בראור: כבודו, בתור יושב ראש הוועדה, יש אפשרות שתתכנס ועדה בנושא הזה שוב?

חיים ילין: בעוד שבועיים.

חיים ילין: זה הסיכום.

עמית כיתאין: אני רוצה להגיד משהו ממש בקצרה והוא מדבר על המקרו, כי אני חושב שעל המיקרו ועל הבעיות כבר דיברנו, יש עוד, אבל על הרוב דיברנו.

עמית כיתאין: אני חושב שיש לנו פה במדינה בכלל בעיה של אחריות.

עמית כיתאין: אני חושב שאם היה מערך שקורס כמו שמערך התחבורה הציבורית קרס בצפון הנגב בזמן הזה אנשים היו צריכים לבואו לקחת קודם כל אחריות ולהגיד, לא 'סליחה, טעינו', ולא להגיד 'זה תקלה', אלא זו קריסה מוחלטת.

עמית כיתאין: אנחנו במרכז, תושבים וצוות ומתנדבים, מלווים את המשבר הזה מהיום הראשון שלו ומדובר ממש על קריסה מוחלטת.

עמית כיתאין: אתה הזכרת פה את הערים, לא הזכרנו פה את מכללת ספיר, לא הזכרנו פה את הערים אופקים ושדרות, נתיבות, קרית גת, קרית מלאכי.

עמית כיתאין: באופקים ביום הראשון עבד 20% ממערך התחבורה הציבורית בעיר.

עמית כיתאין: בשדרות יש לנו בעיות שבמשך עשרה ימים קו רכבת, קו 3 לרכבת, נסע הפוך.

נורית בראור: זה עדיין קורה ככה.

עמית כיתאין: אנשים ברכבת והוא נסע מהרכבת הפוך, אנשים לא יכלו להגיע לרכבת.

עמית כיתאין: אני אומר, דבר ראשון, אני חושב שהדברים כבר נאמרו, אבל אני חושב שיש פה עניין של אחריות.

עמית כיתאין: אני דווקא רוצה לדבר על משרד התחבורה בעניין הזה.

עמית כיתאין: אנחנו פנינו למשרד התחבורה, פנינו לחברי הכנסת, פנינו לדב חנין ולאחרים, פנינו למשרד התחבורה בכל הדרגות שלו, ביום הראשון והשני שקרה הדבר הזה, ואמרנו 'חבר'ה, זה לא תקלה, זה קריסה מוחלטת, איפה אתם?

עמית כיתאין: ' איפה אתם?

עמית כיתאין: לא יכול להיות שאנשים באים רק לגזור סרטים.

עמית כיתאין: עמיחי לוי הוא בחור נהדר ומקסים, אבל עמיחי לוי הוא רק בדרג מסוים ואנחנו לא ראינו דרגים גבוהים יותר.

חיים ילין: עמית, תצמצם, כי יש עוד אנשים.

עמית כיתאין: משרד התחבורה בדרגים הגבוהים ביותר, שיכלו להתערב בעניין הזה ולפתור את זה באופן מיידי, וזה מה שאנחנו מבקשים.

עמית כיתאין: תדעו לכם שאנשים במקומות האלה הם בטראומה, לא יוצאים מהבתים שלהם, משלמים למוניות כסף - - - זה כסף שאין להם.

עמית כיתאין: הדבר הזה, משרד התחבורה, בזה שהוא העביר את זה לחברה הוא לא ביטל את אחריותו לעניין והוא חייב עכשיו להתערב בכל הדרגים הכי גבוהים.

עמית כיתאין: דבר שאני מציע אופרטיבית, גם הנגשת מידע דיברו על זה, אני מציע לעכב את המכרז שאמור לצאת באשקלון, חברת דן אמורה להתחיל לעבוד גם באשקלון.

חיים ילין: לא, אנחנו עכשיו לא ניכנס לזה.

עמית כיתאין: ודבר אחרון, דבר שהוא חשוב מאוד, שיתוף ציבור.

עמית כיתאין: גבירותיי ורבותיי, לא נערך הליך שיתוף ציבור ראוי עם הציבור, לא עם הרשויות.

חיים ילין: אלון, בבקשה.

אלון אלמן: רק כמה דברים.

אלון אלמן: זו ועדה לפניות הציבור, אני רוצה להציג פה מספר נתונים של פניות הציבור, כפי שהם מגיעים למוקד שלנו.

אלון אלמן: בימים הראשונים אנחנו קיבלנו כ-1,800 פניות ליום, אלה מספרים אמיתיים וזה המדד הכי נכון לתחושות של הציבור.

אלון אלמן: קיבלנו בימים הראשונים בממוצע 1,800 פניות ליום, מתוכן 1,200 התייחסו לנושאים תנועתיים, אוטובוס לא הגיע, זמנים לא תואמים.

אלון אלמן: נכון להיום, אנחנו כמעט שבועיים אחרי ההפעלה, הגיעו 300 תלונות.

אלון אלמן: אני לא אומר עד עכשיו, אלא אתמול, 300.

אלון אלמן: כלומר ירידה מסיבית שמצביעה על שיפור דרמטי ואנחנו נמצאים במגמת שיפור.

אלון אלמן: אני יודע שפה אוהבים לבקר וזה בסדר, הייתה תקלה, אנחנו מודעים לזה, הבנו, התעשתנו, מהר מאוד חברת דן גם התגייסה ונרתמה למאמץ, גם מבחינת הגיבוי בנהגים, גיבוי באוטובוסים, במערכות, באנשים, בבעלי תפקידים.

אלון אלמן: אנחנו עושים כל מאמץ.

אלון אלמן: זה לא מאמץ רק של דן בדרום, זה מאמץ משותף בחברת דן הגדולה, המנוסה, עם הניסיון שלה, כדי לעזור, כדי לבוא עם הפנים לנוסע.

אלון אלמן: אנחנו יודעים מה זה נוסע, מה זה לקוח, אצלנו הוא מספר אחת, אנחנו תמיד עם הפנים לקהילה.

אלון אלמן: אנחנו נעשה כל מאמץ כדי שאנשים יהיו מרוצים ואותו מספר פניות שאמרנו, 300, גם הוא לא מקובל, שהוא ייעלם לגמרי.

אלון אלמן: לגמרי כנראה אי אפשר, זה קצת באופי שלנו, אבל יהיה מינימלי וכל הנוסעים יקבלו את המענה ואת השירות הכי טוב שאפשר ואנחנו יודעים לתת אותו.

חיים ילין: מאה אחוז.

יעקב גיל: אני מארגון 15 דקות של צרכני תחבורה ציבורית.

יעקב גיל: אנחנו גם מפעילים מוקד פניות ציבור שכמובן הוצף בפניות מאוד קשות, אני חייב לומר, אנשים שצריכים לקחת מוניות כי האוטובוס פשוט לא מגיע.

יעקב גיל: אנשים שחיים על קצבאות.

יעקב גיל: זה מצב בלתי סביר בעליל.

יעקב גיל: אני רוצה להתייחס לאיזה שהוא נתון שעלה פה.

יעקב גיל: צוין שגויסו 220 נהגים מתוך 250.

יורי ברונשטיין: לא בשלב הראשון.

יעקב גיל: אוקיי, מדובר ב-88%, אז אני לא יודע איך מגיעים לביצוע של 95%.

יורי ברונשטיין: אני אמרתי שהתהליך הראשוני של הקהילה, שכלל סדר גודל של חודש וחצי פעילות היה על 220 נהגים, לאחר מכן נקלטו לא מעט נהגים נוספים, בעצם נהגי אגד תעבורה, שהיו צריכים להפעיל את הקווים עד ה-11 בחודש בלילה.

יורי ברונשטיין: התהליך איתם היה קצת שונה מאשר עם כל ה-220.

יורי ברונשטיין: מדובר בנהגים ששעתיים לפני כן ירדו מקו אחד של אגד תעבורה ועברו לקו אחר.

יורי ברונשטיין: חלקם, רמת ההיכרות שלהם - - -

יעקב גיל: נכון, כי כשמגייסים יום לפני אז זה מה שקורה.

יורי ברונשטיין: קודם כל - - -

יעקב גיל: רגע, תן לי להשלים ואז אולי - - -

יורי ברונשטיין: אני רק אומר, צריך להבין, מדובר בנהגים מקצועיים שעובדים - - -

יעקב גיל: אין לי שום טענות לנהגים.

חיים ילין: יורי, בוא ניתן לו להשלים.

יעקב גיל: זאת אומרת שלעת ביצוע המכרז לא גויסו הנהגים בצורה הנאותה, כולל ההדרכה - - -

יורי ברונשטיין: אני לא מקבל את זה לחלוטין.

יורי ברונשטיין: אלה המסקנות שלך.

יעקב גיל: אלה המסקנות שלנו.

יעקב גיל: אני השתדלתי לא להתפרץ לדבריכם, אז בבקשה תכבדו את דבריי.

יעקב גיל: לא יכול להיות מצב שמשרד התחבורה לא מעודכן לקראת הביצוע מה הם החוסרים ומה הם הדברים שלא הושלמו.

יעקב גיל: זו פשוט שערורייה וזה משהו שצריך לתת עליו את הדעת.

יעקב גיל: אנחנו מבקשים, מעבר להליכי האכיפה ומעבר לליווי צמוד שמשרד התחבורה, אנחנו מבינים שהוא נכנס והתעשת לתת אותו, אנחנו מבקשים שתועמד לרשות הציבור, אפרופו אתם חושבים שהלקוח הוא מספר אחת ורוצים לשקם את האמון, אנחנו חושבים שצריך לעמוד לרשותם איזה שהיא אפשרות לקבל פיצוי על כל מי שלקח מונית, כל מי שהיה צריך להוציא מכספו האישי במשך תקופה מסוימת, להוציא כסף עבור שירות שהיה אמור להינתן.

יעקב גיל: זה משהו שמקובל כשפונים לתחבורה ציבורית והיא לא ביצעה נסיעה.

יעקב גיל: אתה יכול לפנות, רוב החברות נותנות פיצוי.

יעקב גיל: שחברת דן בדרום תודיע לציבור שהיא נותנת את הפיצוי הזה לציבור.

יעקב גיל: זה משהו שחייבים לעשות אותו.

יעקב גיל: אנחנו היינו מבקשים שהוועדה - - -

חיים ילין: הוועדה לא דנה בסוגיות כאלה.

חיים ילין: הכוונה היא לא להוציא כסף מחברה פרטית בשביל להעביר על עוגמת נפש, אלא - - -

יעקב גיל: זה, אגב, לא כסף פרטי, זה גם כסף של המדינה.

חיים ילין: עזוב, גיל, זה לא עובד.

שלומית אבינח: אלה פניות שמגיעות לוועדה ומופנות לחברה.

יעקב גיל: אני חושב שהוועדה כן צריכה לדרוש ממשרד התחבורה הבהרה לגבי הליך ההכנה למכרז וגם לשקול את האפשרות לתמוך בקריאתו של ישראל כץ, שאנחנו תומכים בה, להקפיא את הזכייה של דן בדרום במכרז של באר שבע, מכיוון שמכרז תלוי גם בניקוד על ביצוע וביצוע קודם, ואנחנו חושבים שכרגע, במצב העניינים הנוכחי, צריך להקפיא את הזכייה במכרז ולברר איך בדיוק נערכים לדברים האלה.

יעקב גיל: זה ממש חמור שמשרד התחבורה לא נוקט בצעדים האלה.

חיים ילין: מאה אחוז, גיל.

חיים ילין: נורית, את אחרונה ואני מסכם.

נורית בראור: אני רוצה לומר קודם כל שאפו למשרד התחבורה ולכנסת שבכלל חשבו והקדימו לנו ושדרגו אותנו, ולדן בדרום, אני לא רוצה לבעוט ולהרוג לגמרי, באמת שלא, אבל יש המון המון כשלים, בתור פעילה חברתית במסגרת של מזח, מרכז לזכויות חברתיות בשדרות, באופקים וכו', אנחנו היינו מעורבים בהכנת הפרויקט במכרז הזה, אנחנו היינו בקשר עם עדליא ואנחנו ראינו את הנתיבים.

נורית בראור: משהו השתבש בין ההוצאה של התכנית למכרז להוצאה לפועל, משהו השתבש שם וקווים השתנו.

נורית בראור: אנחנו ראינו את זה, עד היציאה לחופש הגדול היה קו וכיום יש לנו מצב כזה למשל, שיש לנו שכונה שלמה, של אתר חירום, שמנותקת מהעיר.

נורית בראור: אין לה אוטובוס שמביא אותה למרכז.

נורית בראור: אנשים קשישים צריכים ללכת כמו אנו באנו - - -

חיים ילין: איפה?

נורית בראור: אתר חירום בשדרות.

קריאה: גם באופקים היה.

נורית בראור: יש בעיה מאוד מאוד חמורה בנושא הזה של כל הכרטיסיות.

נורית בראור: אנחנו עכשיו בשטח חיים על זה, יש לנו בעיה מאוד מאוד חמורה וצריך לבדוק, גם הכרטיסיות הישנות של אגד תעבורה, הם לא קולטים אותם אצלם.

חיים ילין: הוא אמר.

נורית בראור: אוקיי, אני מנסה לדלג מהר מהר על מה שנאמר פה.

חיים ילין: דווקא על הדבר הזה שמעתי תשובה שהיא בסדר.

נורית בראור: יש לנו בעיה שקשורה יותר למשרד התחבורה, אבל זה קשור למכרז ולדן בדרום, בתור אנשים של עוטף עזה אין לנו מיגוניות.

נורית בראור: יש הרבה תחנות חדשות שאין מיגוניות.

עמי גל און: חסר.

נורית בראור: חסר, אין.

קריאה: יש תחנות שבהן אין.

דינה נבו: הרוב יש.

נורית בראור: יש גם בעיה, בתור אחת שגר בעוטף עזה, אתה יודע שמיגוניות זה עניין של חיים ומוות, אף אחד לא נתן את הדין על זה, אבל יש המון המון תחנות חדשות שאין מיגוניות, אין מקום לשבת, אנשים מבוגרים.

חיים ילין: אבל זה לא פה.

נורית בראור: אני אומרת, זה קשור למשרד התחבורה.

חיים ילין: זה לא משרד התחבורה, זה רח"ל, זה מישהו אחר.

נורית בראור: אוקיי.

נורית בראור: ועוד דבר, יש עכשיו מצב בפועל גם לגבי קווים בין עירוניים.

נורית בראור: למשל, דוגמה, 364, זה קו שנוסע מאשקלון לבאר שבע, אבל הוא נוסע דוּך, לא נכנס בערים.

נורית בראור: אני זכיתי לראות אותו פעמיים באותו יום, שני מפעילים נוסעים עליו.

נורית בראור: זאת אומרת גם את אגד תעבורה באוטובוס ירוק וגם באוטובוס כחול.

קריאה: אין דבר כזה.

נורית בראור: אני ראיתי את זה.

נורית בראור: יש בעיה של ידע מבחינת זה שיש עדיין מפעילים ביחד.

חיים ילין: אתה האחרון.

אלי שלי: אני קודם כל מייצג את התושבים ולא את העירייה.

אלי שלי: יש בעיות שהפכו את אופקים לעשירון עליון, זה אומר שהיום, אם אני צריך לנסוע הביתה לכל מקום אני צריך שני אוטובוסים.

אלי שלי: לדוגמה, מרכז השיקום - - -

חיים ילין: יורי, תקשיב בבקשה למה שאומרים.

יורי ברונשטיין: אם אפשר ברשותך, עוד הפעם.

שלומית אבינח: מה שאני מבקשת, הפניות הפרטניות, מבחינת הדיון למעקב תעביר למייל של הוועדה.

אלי שלי: זה קשור לכל העיר, זה לא פרטני.

יורי ברונשטיין: על איזה עיר אתה מדבר?

חיים ילין: על אופקים.

אלי שלי: הקווים פעם היו עוצרים בכל התחנות, היום אתה צריך להגיע לאיזה שהוא מקום, אתה צריך לקחת שני אוטובוסים.

אלי שלי: הבעיה העיקרית, לדוגמה, זה עם עובדי השיקום.

אלי שלי: היום הם צריכים לנסוע לרכבת, לחכות שם עד שהאוטובוס יתאים, כי לא כל אוטובוס שעובר שם עוצר.

אלי שלי: אנשים כאלה, תאר לך, אני מחכה שעה בשבילו, גם ככה הם מקבלים שני שקלים בקושי לשעה, אבל הזמן שלהם, הם סך הכול נכים שסובלים מזה.

אלי שלי: זה קורה בכל העיר.

אלי שלי: כל הדברים שהיו, כבר ישבתם עם ראש העיר והכול, אבל הסבב של התחנות.

אלי שלי: האוטובוס עובר, שיעצור וייקח אנשים או שיוריד.

אלי שלי: היה לי נכה שאמר לי 'תשמע, אני עולה באוטובוס, אני אומר לו תעצור לי פה, הוא אומר לי, לא, זה לא תחנת הורדה, אסור לי לקחת אותך, אני מוריד אותך עוד שלוש תחנות'.

אלי שלי: יש אנשים שהולכים שתי תחנות ברגל, כי האוטובוס לא עוצר ואז הם עולים תחנה אחת.

אלי שלי: האוטובוס עובר, האוטובוס עושה הכול, אז למה לא לעשות חשיבה מחדש?

אלי שלי: האוטובוס עובר, למה לא לעצור?

קריאה: בנתיבות כל 1,000 מטר יש תחנות, למה שלא יהיה להם?

חיים ילין: תודה רבה.

אלי שלי: אני לא מעלה עוד יותר את הבעיות העיקריות.

חיים ילין: קודם כל תודה לכל מי שהגיע.

חיים ילין: זה לא פשוט לזכות במכרז ולעמוד בסטנדרטים שנדרשים.

חיים ילין: מה שאנחנו נעשה, לא שבוע, אנחנו ניתן שבועיים למעקב, ניתן שבוע שאתם תסיימו את כל העבודה ואת כל הפערים שאתם שמעתם פה.

חיים ילין: במסגרת השבוע, ואני מבקש מכם, שאתם גם נציגי ציבור, במשך השבוע הזה תתאפקו בסבלנות, כל דבר שיגיע שבעצם לא מראה על שום שיפור ועל שום דבר, זה מאותו דבר.

חיים ילין: ניתן לחברה לעשות את השבוע.

חיים ילין: משבוע הבא תתחילו לשלוח את התלונות לפה, אנחנו נאסוף אותן במשך אותו שבוע ובעוד שבועיים נקיים את ישיבת המעקב.

חיים ילין: המטרה היא מאוד פשוטה, אני אומר את זה לך, יורי, לא שיפור, אני לא רוצה לראות אתכם פה, לא רוצה לשמוע את התלונות, יש לנו מספיק עבודה, באמת אני אומר לך.

חיים ילין: דווקא בגלל שהמכרז צריך להביא שיפור לעומת מה שהיה קיים אנחנו רוצים לחוש אותו.

חיים ילין: זה אחת.

חיים ילין: דבר שני, אין מצב שלא נכנסים לתוך היישובים.

חיים ילין: אין מצב כזה, אני אומר לך, יורי, לא קיים דבר כזה שאתם משאירים על 232 זקנה שלא יכולה להיכנס לתוך היישוב.

חיים ילין: אין מצב.

חיים ילין: אין נהג כזה.

יורי ברונשטיין: ברשותכם, אני רוצה להגיד דבר אחד.

יורי ברונשטיין: ביישובים שאנחנו צריכים להיכנס ואנחנו לא נכנסים, אני אשמח לקבל תלונות ישירות אלינו.

חיים ילין: תקשיב, כשאני ישבתי עם עמיחי ועם דרור הובהר ככה, שכל הקו של אגד תעבורה, שכל יישוב שהוא נכנס, גם במכרז הוא ייכנס.

חיים ילין: אני אגיד לך מה לא היה שם, יישובים חדשים, אבל יישובים חדשים זה בתוך התקנות.

חיים ילין: אני לא מייצג היום רק את אשכול, אני מייצג היום את כל הדיון שיש במערב הנגב, זה גם שער הנגב, בחלק מהדברים זה גם שדות נגב.

חיים ילין: אני גם מקבל מנתיבות, מאופקים, אני מקבל משדרות, אני מקבל מכולם.

חיים ילין: אני מכיר את מה היה לפני שאתם נכנסתם לפה ואני מבין בדיוק מה קורה, אבל הכניסה ליישובים זה דבר שהוא מבחינתנו ערך עליון.

חיים ילין: לוח זמנים והתודעה של לוח הזמנים והאמינות של התחבורה.

חיים ילין: חבר'ה, תקשיבו, זה כמו הביצה והתרנגולת, אם יש אמון בחברה ובשעות ובשירות עוד אנשים יבואו ויעלו על האוטובוסים ואתם תידרשו להביא עוד קווים ועוד קווים ועוד קווים, זה רווח נקי שלכם.

חיים ילין: לא תיתנו את השירות, אני מודיע לכם, אני יושב על ישראל כץ באוזן, אני אעשה את כל מה שאני יכול בשביל לבטל את המכרז.

חיים ילין: אני אומר לכם את זה בשיא הרצינות.

חיים ילין: לא רוצה לעשות את זה, אני מקבל את הגישה של דרור, נתנו לכם את הצ'אנס, תשפרו את עצמכם.

חיים ילין: בעוד שבועיים לא שיפור, אני לא רוצה לשמוע את ה-300, כי ה-300 האלה זה לא 1,800, נכון, אבל ה-300 האלה זה אותו אזור של ה-60 יישובים שאתה לא נכנס אליהם.

חיים ילין: אני מבטיח לך.

חיים ילין: מה שעשית בבאר שבע ובאופקים, כל השינויים והשיפורים שעשית, זה לא נוגע לדיון שאנחנו מקיימים אותו פה עכשיו.

חיים ילין: זה צריך להיות ברור.

חיים ילין: בעוד שבועיים אנחנו נפגשים פה, אני מאוד מקווה שיהיה שינוי משמעותי, לא שיפור, שינוי משמעותי ואתם תעמדו בכל היעדים שלכם.

חיים ילין: תודה רבה.